Lajen: Balkan je deo Evrope, a ne stanica na "Putu svile" - NOVA portal\nLajen: Balkan je deo Evrope, a ne stanica na “Putu svile”\nPolitika Autor:Nova 16. Sep. 202014:511 Komentar\nUrsula fon der Lajen; Foto: STEPHANIE LECOCQ / AFP / Profimedia\nPovrenje je osnova svakog jakog partnerstva, a Evropa će uvek biti spremna da izgradi jaka partnerstva sa najbližim susedima, počev od Zapadnog Balkana, kaže predsednica Evropske komisije Ursula fon der Lajen.\nUrsula fon der Lajen je u svom prvom govoru o “Stanju EU” naglasila važnost odnosa i pozvezanost EU i Zapadnog Balkana.\n“Budućnost celog regiona leži u EU. Mi delomo istu istoriju, istu sudbinu”, poručila je fon der Lajen.\nOna je istakla da je Zapadni Balkan deo Evrope, a ne stanica na “Putu svile”.\nU svom govoru pred Evropskim parlamentom ocenila je da je istorijska odluka EU da se otvore pristupni pregovori sa još dve zemlje iz regiona. Fon der Lajen najavljuje da će Komisija uskoro predstaviti i ekonomski paket za oporavak Zapadnog Balkana, koji će se fokusirati na regionalne investicione inicijative.\nGodišnji izveštaj o vladavini prava\nLajen je u prvom govoru najavila da će Komsija do kraja meseca usvojiti prvi godišnji izvešataj o vladavini prava koji će pokriti situaciju u svih 27 zemalja članica.\n“Kršenja vladavine prava neće biti tolerisana”, poručila je fon der Lajen.\nPredsednica Evrospke komisije je u govoru o “Stanju EU” naglasila da Evropska komisija pridaje najvišu važnost vladavini prava, a da će ovaj novi godišnji izvešataj biti ”početna tačaka koja bi osigurala da nema nazadovanja u ovoj oblasti.”\n“Moramo da osiguramo da novac iz našeg budžeta i paketa za oboravak bude zaštićen od bilo koje vrste prevare, korupcije ili konflikta interesa. O tome se ne sme pregovarati”, zaključila je fon der Lajen.\nOna je poručila da pandemija COVID19 “još nije gotova”, a da se oporavak EU nalazi tek u početnim fazama.\n“Pandemija je pokazala krhkost planete i promenila način naše komunikacije i ponašanja. Ovo je trenutak da Evropa povede putem od fragilnosti ka novoj vitalnosti”, kaže fon der Lajen.\nPredsednica Evropske komisije je u svom prvom govoru o ”Stanju EU” pred Evropskim parlamentom u Briselu naglasila da je EU odlučila da u narednom peridou ne radi samo na oporavku od pandemije već na izgradnji bolje budućnosti. Fokus Unije u narednih godinu dana, prema njenim rečima, biće na solidarnost u zaštiti života, obnovi ekonomije i jačanju stabilnosti.\n“Nakon ekonomskog pada od 12 procenata iz drugog kvatala ove godine, sledi nam pokretanje ekonomije. Neigurnost i dalje traje i zato ovo nije vreme za povlaćenje podrške”, kaže fon der Lajen.\nOna je naglasila važnost finasijske podrške koju EU izdvaja za zaštitu radnika i radnih mesta kako bi se izbegla maslovna nezaposlenost kao jedna od posledica pandemije.\n”Da bi zaštitili radnike i kompanija od socijalnih šokova Evropska komisija založila za minimalnu platu koja bi trebalo da se dogovori među zemljam članicama”, najavila je fon der Lajen.\nOna je naglasila da nema bolje način za održavanje stabilnosti u Evropi od jačanje ekonomske i monetarne uniju.\nIstovremeno, predsedncia Komisije podseća i na važnost borbe protiv klimatskih promena i digitalizaciju, uključujući razvoj 5G i 6G mreže, za budućnost EU.\n”Moramo da promenimo način na koji postupamo prema priordi, kako trošimo i proizvodimo hranu, energetiku”, upozorila je fon der Lajen.\n“Liderstvo EU ne znači ”EU na prvom mestu”, već da je EU ta koja se prva odazove kada je potrebna pomoć”, naglasila je predsednica Komisije.\nOna je pozvala na bržu rekaciju EU kada je reč o globalnim pitanjima i pozvala na promenu galasnja u EU koja bi, kada je reč o ljudskim pravima i sankcijama, trebalo da se izjašanjava kvalifikovanom većinom umesto dosadašnjeg sitema konsenzusa. Tokom svog govora o Stanju EU Ursula fon der Lajen je pozvala i na ”revitalizaciju” partnerstava sa SAD i Veikom Britanijom, ali i upozorila na izazove odnosa sa Kinom, Rusijom i Turskom.\neuUrsula fon den lajenZAPADNI BALKAN\npre 18 min 153


MAKRON, ERDOGAN, MERKEL\nMAKRON, ERDOGAN, MERKEL\nIzvor: Tanjug,Lokalne novine | Obrenovac, 14.10.2018.\nSa kim će se sve sastati Vučić do kraja godine\nVeć sledeće nedelje u zvaničnu posetu Srbiji dolazi Aleksander van der Belen, predsednik Austrije, predsedavajuće Evropskoj uniji, predsednik Rusije Vladimir Putin predložio je da poseti Beograd u januaru iduće godine, a između te dve posete potvrđena su dva Vučićeva susreta sa šefom francuske države, Emanuelom Makronom - jedan u Parizu, a drugi, "kod kuće", u Beogradu.\nIz ugla interesa Srbije, teme razgovora predsednika Srbije sa međunarodnim zvaničnicima su, pre svega, ekonomska saradnja sa ciljem povećanja investicija, infrastrukturnog povezivanja i ekonomskog rasta zemlje, ali i mogućnosti za rešavanje pitanja Kosova i Metohije.\nFrancuski predsednik Makron je pozvao Vučića da, kao predsednik zemlje saveznice u Prvom svetskom ratu, u Parizu učestvuje na svečanosti povodom stogodišnjice pobede. Dvojica predsednika su se prethodno sastala u Parizu 17. jula, kada je dogovorena i poseta predsednika Makrona Srbiji. To će se desiti početkom decembra, što će biti prva poseta jednog predsednika Francuske Srbiji posle 18 godina.\nKad je reč o dolasku austrijskog predsednika, biće to treći susret Vučića i Van der Belena u 2018. godini, što svedoči o intenzivnom političkom dijalogu Srbije i Austrije. Prema nezvaničnim informacijama Tanjuga, Srbiju bi vrlo brzo posle predsednika Austrije mogao da poseti i kancelar Sebastijan Kurc.\nVučić je primio i poziv predsednika Turske Redžepa Tajipa Erdogana da prisustvuje svečanom otvaranju novog, trećeg aerodroma u Istanbulu, planiranog za kraj oktobra. Biće to peti ovogodišnji susret dvojice predsednika.\nPosle Turske, Vučić će 2. novembra putovati u Bugarsku, na novi sastanak Kvadrilaterale, formata za saradnju Srbije, Bugarske, Rumunije i Grcke, čiji će domaćin biti premijer Bojko Borisov. Prilikom ovih sastanaka najviše pažnje se posvećuje infrastrukturnom povezivanju zemalja učesnica te regionalne incijative, a novost je da će se predsedniku Srbije i premijerima Bugarske, Rumunije i Grčke, kao specijalni gost, pridružiti i premijer Izraela Benjamin Netanjahu.\nU novembru Vučić će prisustvovati Kongresu evropskih narodnjačkih partija, u Helsinkiju, na koji je pozvan kao lider SNS, pridruženog člana evropskih narodnjačkih partija (EPP). Na tom skupu trebalo bi da budu i brojni evropski politički i državni lideri, poput nemačke kancelarke Angele Merkel, premijera Mađarske Viktora Orbana, predsednika Evropske komisije Žan Klod Junkera, predsednika Evropskog parlamenta Antonija Tajanija, Donalda Tuska, hrvatskog premijera Andreja Plenkovića...


Ministar Dačić razgovarao sa šefom nemačke diplomatije\nPrvi potpredsednik Vlade Srbije i ministar spoljnih poslova Ivica Dačić razgovarao je danas sa ministrom inostranih poslova Savezne Republike Nemačke Zigmar Gabrijelom, koji se nalazi u poseti Srbiji, tokom koje će imati susret i sa predsednikom Vlade Republike Srbije Aleksandrom Vučićem.\nObostrano je konstatovano da su odnosi Srbije i Nemačke veoma dobri čemu doprinose intenzivan dijalog na visokom nivou i uspešna saradnju u svim oblastima. Posebno je naglašen značaj ekonomske saradnje i činjenica da je Nemačka jedan od najvećih investitora u Srbiji a da je obim spoljnotrgovinske razmene prošle godine dostigao 4 milijarde evra.\nŠef srpske diplomatije Ivica Dačić je naglasio da Srbija želi da unapređuje sveukupnu saradnju sa Nemačkom kako na političkom tako i na ekonomskom planu. Uz podsećanje da Srbija, kao pouzdan i odgovoran partner, pruža značajan doprinos stabilnosti i jačanju saradnje u regionu naglasio je opredeljenje za nastavak konstruktivne politike u tom pravcu.\nMinistar je zahvalio na podršci Nemačke procesu evrointegracija Republike Srbije, što i dalje ostaje jedan od naših ključnih spoljno-političkih prioriteta.


Objavljeno 11 mart 2019 | Autor Super User | | | Pogodaka: 1679\nNeophodna unapređenja u sistemu „osetljivih“ javnih nabavki\nJavne nabavke čine kupovine roba i usluga za potrebe naručioca - države ili bilo koje firme (ustanove) javnog sektora, najčešće kod firmi iz privatnog sektora. Treba istaći da je svugde u svetu država, odnosno javni sektor, pojedinačno najveći kupac roba i usluga. Tako je u Srbiji, i otud interesovanje za funkcionisanje sistema javnih nabavki u Srbiji, naročito kada su uzme u obzir činjenica da se građani neretko žale na usluge koje im pružaju ustanove čiji je to primarni zadatak. S tim u vezi, neretko se uspostavi da je baš primena Zakona o javnim nabavkama uzrok nezadovoljstvu onih čiji se novac na taj način troši.\nBroj ugovora zaključenih u sprovedenim postupcima javnih nabavki u Srbiji tokom 2017. godine iznosio je 107.248 Njihova je vrednost oko 342.911.451.000 dinara, dok je učešće javnih nabavki u bruto domaćem proizvodu iznosio 7,68 odsto. To je na nivou proseka za poslednjih pet godina, a ovi podaci su iz Izveštaja o javnim nabavkama u Republici Srbiji za 2017. godinu koji je izradila Uprava za javne nabavke i objavila ga 31. marta 2018. godine, a svežiji izveštaj, u trenutku pisanja ovog teksta, javnosti nije dostupan.\nSistem pun „boljki“\nAnalizirajući postupke javnih nabavki kod nekoliko tipova naručilaca dolazimo do zaključka da su i dalje u velikoj meri prisutne „stare boljke“ u sistemu. Nepravilnosti u sistemu javnih nabavki ima od prvog do poslednjeg koraka. Drugim rečima, kršenja odredaba zakona su primetna od planiranja do realizacije ugovora, a neretko je upitna i svrsishodnost kupovine ili ugovaranja nečeg, ali i, sa druge strane, zašto se nešto što je očigledno korisnima - građanima potrebno, ne kupuje. Praksa pokazuje i da sami naručioci ne pridaju dovoljno pažnje tome kakve su i koliko koštaju greške izvođača radova, odnosno dobavljača ili vršioca usluge.\nSistem zdravstvene zaštite u Republici Srbiji veoma je složen, ali kao takav, njegov najvažniji zadatak je da svim građanima pruži blagovremenu i kvalitetnu uslugu. Pored toga, sa istom je misijom osmišljen i sistem socijalne zaštite, kao i obrazovno - vaspitni sistem. Međutim, iako su oni manje složeni u odnosu na zdravstveni, imaju i manje budžete i manje kapaciteta koji se neretko odražavaju na poslovanje.\nKao i ostali subjekti u javnom sektoru, zdravstvene organizacije, ali i škole, ustanove, čiji je osnivač država, odnosno pokrajina i jedinica lokalne samouprave, u obavezi su da poštuju propise, a među njima i odredbe Zakona o javnim nabavkama. To znači da radove, dobra i usluge zdravstvene organizacije moraju da nabavljaju u skladu sa procedurama, a što je još važnije, da za uz konkurentsku trku, koja bi po pravilu trebalo da smanji cenu, nabave kvalitetnu robu, radove ili uslugu. Efekat takvog postupanja treba da bude pozitivan za građane koji se tim ustanovama obraćaju za uslugu, zaštitu, negu…\nUžički centar za ljudska prava i demokratiju je tokom 2018. i 2019. godine sproveo analizu postupaka javnih nabavki iz dve oblasti, i to oblast prosvete i oblast socijalnih usluga u Republici Srbiji, ali i onih u zdravstvenom sistemu. Predmet istraživanja su bile institucije i ustanove u Zlatiborskom, Moravičkom, Mačvanskom, Šumadijskom i Kolubarskom okrugu, odnosno 35 opština i gradova koji su sprovodili javne nabavke socijalnih usluga i osnovne i srednje škole tih opština i gradova i njihovih okolnih naselja i zdravstvene ustanove.\nPrilikom mapiranja javnih nabavki u svim ciljanim ustanovama pošlo se od postojećih informacija dostupnim na sajtovima ustanova Republičke komisije za zaštitu prava u postupcima javnih nabavki, kao i izveštaja Državne revizorske institucije. Najznačajnije prikupljene informacije su se odnosile na planove javnih nabavki, trenutne postupke javnih nabavki, visina predviđenih javnih nabavki, vrsta i raznovrsnost postupaka javnih nabavki, kao i broj i vrste odluka Republičke komisije za zaštitu prava u postupcima javnih nabavki.\nRadi uvođenja novih aktera koji deluju u sistemu koji je monitorisan ovom prilikom, organizovani su sastanci sa ciljem da se sagleda aktuelno stanje, kao i problemi i izazovi, ali i donesu zaključci i preporuke koje bi mogle da unaprede sistem. Regionalni tim za monitoring javnih nabavki koji je tom prilikom formiran čine predstavnici sledećih orgaizacija: Saveza distrofičara Srbije, Lokalnog antikorupcijskog foruma Užice, Socijalnog ekonomskog saveta Užice, Roma centra iz Kragujevca, preduzetnika iz Kragujevca, Samostalnog sindikata Srbije, školskog odbora OŠ Dragiša Mihajlović Kragujevac, Udruženja dečije i celebralne paralize Ivanjica, Mladih Takovskog kraja iz Gornjeg Milanovca, Udruženja distrofičara Moravičkog okruga iz Čačka, pružaoca socijalnih usluga personalne asistencije iz Čačka, medija.\nKonkretno, zaključci i preporuke Regionalnog tima odnose se na poboljšanje trenutnih zakonskih rešenja, povećanje javnosti i odgovornosti naručioca, jačanje kapaciteta i profesionalizaciju naručioca.\nPrvi među zaključcima jeste da je neophodno zakonski obavezati naručioce da sve zaključene ugovore u celosti objave, kako na portalu Uprave za javne nabavke, tako i na sajtu naručioca, ali i da na svojim internet sajtovima objavljuju izveštaje Državne revizorske institucije, interne revizije i eksterne komercijalne revizije. Glavni razlog za pokretanje ove inicijative je nastao nakon uvida u pojedine zaključene ugovore koji su se značajno razlikovali od onih u konkursnoj dokumentaciji. Takođe, istaknuto je da je javno objavljivanje revizorskih izveštaja na sajtovima naručioca veoma korisno kako za druge naručioce, ponuđače ali i za javnost, koja bi bila pravovremeno obaveštena o svim nalazima, eventualno uočenim nepravilnostima i preporukama, kao i postupanjima nadležnih po prijavama i preporukama.\nPored toga, svi naručioci bi morali da na svojim internet stranicama objavljuju presude sudskih organa protiv odgovornih lica naručioca donetim u prekršajniim i krivičnim postupcima vezanih za javne nabavke. Na ovaj način javnost bi bila upoznata sa efikasnošču pravosudnog sistema, a istovremeno bi se preventivno delovalo na ostale aktere u postupcima javnih nabavki, naročito na one koji smatraju da je ova oblast van sfere ozbiljnih sudskih sankcija.\nU vezi sa poslovanjem obrazovnih ustanova, mišljenje je regionalnog tima, sve obrazovne ustanove moraju da sprovode postupke javne nabavke ekskurzija. Trenutna situacija je veoma šarolika i prepuštenima pojedincima po školama da odlučuju o svakoj pojedinačnoj ekskurziji posebna. Istovremeno, praksa je pokazala da je cena eskurzija višestruko manja kada se spovede javna nabavka nego u slučajevima direktnih dogovora sa turističkim agencijama.\nI pored toga što se većina naručilaca i ponuđača sve više zalaže za povećanje iznosa pragova za javne nabavke, korisnici usluga su na stanovištu da su jedino kvalitetno pripremljene i sporovedne javne nabavke garancija da se obezbediti kvalitetna socijalna usluga. Iz tih razloga neophodno je zakonski obavezati naručioce da se za sve socijalne usluge, bez obzira na procenjenu vrednost, sprovodi postupak javne nabavke. Poražavajuća je činjenica da ne postoji praksa redovnog pružanja usluga, što direktno utiče na najugroženije osobe u stanju socijalne potrebe. Lokalne samouprave često kasne sa pokretanjima postupaka javnih nabavki i na taj način direktno utiču kako na smanjenje vremenskog trajanja određene usluge a indirektno i na kvalitet pružene usluge. Kontinuitet pružanja socijalnih usluga mora biti obezbeđen, a isto tako je važno je unaprediti, a u većini slučajeva uspostaviti redovnu kontrolu naručioca kod pružanja usluge, i to angažovanjem stručnjaka za oblast socijalne politike.\nEvidentna je neophodnost uspostavljanja mehanizme uključivanja i konsultovanja korisnika socijalnih usluga prilikom planiranja javnih nabavka, te uvesti standarde kvaliteta, jasan sistem i smernice ponderisanja prilikom vrednovanja ponuda. Takođe, ono što nije zaživelo u Srbiji, pa ni u sistemima koji su monitorisani ovog puta, a to je primena elektronskog postupka javne nabavke, za šta Regionalni tim napominje da treba da bude uspostavljen u najkraćem mogućem roku jer je u ovom trenutku to jedini način da se smanji nivo političkih pritisaka na članove komisija za javne nabavke.\nAnaliza javnih nabavki sprovedenih u školama pokazala je da su kapaciteti zaposlenih na poslovima javnih nabavki nedovoljno razvijeni što direktno utiče na kvalitet postupka, a često i zakonitost javnih nabavki. Predstavnici škola smatraju da bi jedno od rešenja bilo uspostaviti centralizovane ili zajedničke javne nabavke na nivou lokalnih samouprava jer je jedino to garancija kvaliteta i zakonitosti postupaka javnih nabavka.\nPored preporuka i zaključaka, Užički centar je pratio i izveštaje Državne revizorske insititucije koji se odnose na pomenute sisteme, ali i na sudsku praksu pre prekršajnim i krivičnim prijavama, a sve to u pet okruga. Odmah treba istaći, po krivičnim prijavama postupci su brzi i efikasni, i tu mnogo posla nije bilo - veliki broj prijava bude odbačen, a u „najpovoljnijem“ slučaju se donese odluka o odlaganju krivičnog gonjenja - oportunitet, plati se simbolična novčana kazna u humanitarne svrhe i sve se završi odbačajem.\nSa prekršajima je situacija malo drugačija. Praksa je pokazala je postupak pred prekršajnim organima nekad i ozbiljniji i sa većim kaznama od onog pred osnovnim ili nekim drugim sudovima, ako se do njih uopšte dođe. Međutim, ispostavilo se da su i tu novčane kazne minimalne, naročito ako se uzme u obzir vrednost postupaka javnih nabavki.


RTS :: Čukarički u Jerevanu overava plasman u naredno kolo\nFudbal Čukarički u Jerevanu overava plasman u naredno kolo\nutorak, 16. jul 2019, 09:12 -> 09:21\nČukarički u Jerevanu overava plasman u naredno kolo\nFudbaleri Čukaričkog danas igraju drugi meč 1. kola kvalifikacija za Ligu Evrope protiv Banantsa u Jermeniji i 90 minuta ih deli od prolaska u narednu rundu. Direktan prenos meča možete pratiti od 17 časova na Drugom programu RTS-a, strim na RTS Planeti, kretanje rezultata na našem portalu.\n"Očekujemo kvalitetu utakmicu, apsolutno smo zaboravili ono što se dešavalo na prvoj utakmici. Rekao sam i pre prve utakmice da ce ovaj dvomeč biti rešen posle poslednjeg zvižduka u Jerevanu. Počinjemo utakmicu rezultatom 0:0 sa težnjom da ostvarimo pobedu, da nametnemo svoj stil igre i da analuiramo kvalitete protivnika. Ulazimo spremni u utakmici i spremni da je dobijemo", rekao je Veselinović.\n"Odradili smo jedno poluvreme u Beogradu, a Jermeniji se nadam da ćemo da obezbedimo prolaz. Najmlađa smo ekipa u Superligi, puna energije, trošimo se i ne volimo da igramo defanzivan fudbal. Sigurno se nećemo braniti, bićemo ofanzivni kao u Beogradu", rekao je Vidosavljević.\n"Idemo još jače, da pobedimo i tamo. Dobar rezultat smo napravili na Banovom brdu, ali imamo motiv za još jači rad i bolje se pokažemo. Biće mnogo teže, igramo u gostima i nadam se da ćemo pobediti", rekao je Tedić.\nRevanš utakmica Banants - Čukarički igra se u Jerevanu od 17 sati po srednjeevropskom vremenu uz direktan prenos na Drugom programu RTS-a.\nZeleni dres "azura" stigao i do pape\nLjajić želja "armejaca", nude 12 miliona za reprezentativca Srbije


POLITIČARI SLOŽNI: Za Srpsku 1. mart nikad neće biti Dan državnosti – mojKontakt portal – Radio Televizija Kontakt\nPOLITIČARI SLOŽNI: Za Srpsku 1. mart nikad neće biti Dan državnosti\nPredsjedavajući Doma naroda Parlamentarne skupštine BiH Ognjen Tadić rekao je da Republika Srpska i njene institucije i građani nikada neće priznati prvomartovski referendum o takozvanoj nezavisnosti BiH, niti će zaboraviti gnusno ubistvo srpskog svata Nikole Gardovića, početkom marta, 1992. godine u Sarajevu.\n“Kao savremenici tih događaja i kao ljudi koji su imali priliku da se, kroz vrijeme koje je iza nas, upoznaju sa pozadinom tih događaja ne možemo da prihvatimo da neko taj datum ističe kao dan oko koga bi trebalo da se okupe narodi, entiteti i sve ostalo što postoji unutar BiH i obilježavaju ga kao takozvani Dan državnosti”, rekao je Tadić Srni.\nOn smatra da je 1. mart, u primarnom smislu, simbol nastojanja političkih opcija, koje su bile za razbijanje Jugoslavije, da bez srpskog naroda odluče o sudbini Srba na ovim prostorima.\n“To se, kao što znamo, završilo tragično po sve narode u BiH i nakon toga smo sjeli za sto i napravili Dejtonski sporazum koji je potpuna suprotnost 1. martu. Onaj ko želi da poštuje Dejtonski mirovni sporazum, ko zagovara mir i stabilnost u BiH taj ne može da proslavlja 1. mart”, istakao je Tadić.\nOn je naveo da je iza nas nekoliko događaja koji dodatno otvaraju pitanja šta se desilo tog 1. marta 1992. godine na srpskoj svadbi u Sarajevu i ko je uticao na Ramiza Delalića Ćelu, koji se i sam deklarisao kao lice koje je povuklo obarač, da to učini.\n“Ćelina smrt, kao i okolnosti pod kojima je on ubijen kasnije, otvaraju prostor za postavljanje mnogih pitanja: ko je za koga radio, ko je na silu htio da gurne narode u BiH u sukob i da li se sve to moglo spriječiti”, upitao je Tadić.\nPrema njegovoj ocjeni, sa današnje distance potpuno je jasno da je odbijanje Lisabonskog sporazuma zapravo bila politička deklaracija kojom je izvršen poziv za oružani sukob.\n“Ono što je srpski narod postigao, zajedno sa svima koji žive u Republici Srpskoj, jeste da se odbranio i da je već ranije stvorenu Republiku Srpsku, kako se ona danas i zove, institucionalno definisao i verifikovao Dejtonski mirovni sporazum, i sve to danas posmatramo kao niz istorijskih događaja”, konstatovao je Tadić.\nOn je izrazio sumnju da će zauvijek ostati pitanje da li je neko, i ako jeste, naložio ubici srpskog svata da to uradi kako bi isprovocirao sukob širih razmjera.\nIvanić: Nikad nećemo priznati 1. mart\nČlan Predsjedništva BiH iz Republike Srpske Mladen Ivanić poručuje da srpski narod i Republika Srpska nikada neće priznati 1. mart kao takozvani dan državnosti BiH, jer su i referendum koji je održan protiv volje srpskog naroda i gnusno ubistvo srpskog svata na Baščaršiji bili uvod u krvavi rat.\nNa taj dan 1992. godine ispred Stare pravoslavne crkve na Baščaršiji, u centru Sarajeva, ubijen je srpski svat Nikola Gardović i spaljena srpska zastava, što je nagovijestilo građanski rat u bivšoj BiH.\nDodik: To ne slave ni Hrvati\nPredsjednik Republike Srpske Milorad Dodik izjavio je Srni da će 1. mart u BiH Bošnjaci opet obilježavati, Hrvati koliko budu morali, a Srbi neće uopšte.\n“Za nas ne postoji 1. mart kao bilo kakav važan dan za BiH”, rekao je Dodik.\nOn naglašava da je za Republiku Srpsku neprihvatljivo obilježavanje 1. marta kao bilo kakvog dana u vezi sa BiH.\n“Ignorisanje od Bošnjaka i dijela međunarodne zajednice, koja tome daje značaj, govori o tome da BiH nema dogovor o važnim pitanjima, pa ni o tom”, istakao je Dodik.\nZa Republiku Srpsku apsolutno je neprihvatljivo obilježavanje 1. marta kao “dana nezavisnosti BiH” jer je taj datum uvod u ratna dešavanja na ovim prostorima, ističu srpski poslanici u Narodnoj skupštini Republike Srpske.\nPotpredsjednik Narodne skupštine Republike Srpske Nenad Stevandić rekao je Srni da Bošnjaci po ponašanju i načinu razmišljanja nisu daleko od 1992. godine i početka ratnih sukoba, te da insistiraju na nečemu što je podijelilo BiH.\nStevandić podsjeća da je 1. marta 1992. godine ubijen srpski svat u Sarajevu Nikola Gardović, nakon čega su počeli krvavi sukobi u BiH.\n“Insistiranjem na obilježavanju 1. marta je znak da za sada u BiH nije moguć bilo kakav kompromis”, rekao je Stevandić, napomenuvši da bi na nivou BiH trebalo usaglasiti zakon o praznicima.\nPoslanik SNSD-a u Narodnoj skupštini Republike Srpske Radovan Vuković smatra da je ubistvo Gardovića u Sarajevu okidač za početak rata u BiH.\n“Svi u BiH smo platili ogromnu cijenu nakon 1. marta 1992. godine. Srbi nikada neće priznati taj datum kao `dan nezavisnosti BiH`”, rekao je Vuković Srni.\nPoslanik SDS-a u Narodnoj skupštini Republike Srpske Miladin Stanić kaže za Srnu da Bonjšaci, obilježavanjem 1. marta, provociraju srpski narod u BiH.\n“Ovaj datum je uvod u ratni sukob u BiH i zbog toga ga Srbi nikada neće obilježavati”, kategoričan je Stanić.\nŠef Kluba poslanika PDP-a u Skupštini Srpske Miroslav Brčkalo rekao je Srni da se 1. mart, kao “dan nezavisnosti BiH”, nikada neće obilježavati u Republici Srpskoj.\n„Da živimo u uređenoj državi taj datum niko i nikada ne bi obilježavao, a Bošnjaci pokazuju da su po načinu razmišljanja još uvijek u prošlim vremenima. Srbe 1. mart asocira na krvoproliće i ratne sukobe, a Bošnjake na nezavisnost BiH”, kaže Brčkalo.\nŠef Kluba poslanika NDP-a u Narodnoj skupštini Krsto Jandrić podsjeća da na nivou BiH nije usvojen zakon o praznicima i naglašava da Bošnjaci zloupotrebljavaju institucije BiH za obilježavanje datuma kao što je 1. mart.\n“Republika Srpska ne može prihvatiti obilježavanje 1. marta kao `dana nezavisnosti`. Sa Bošnjacima se sigurno nikda nećemo saglasiti da ovaj datum bude zajednički praznik”, rekao je Jandrić Srni.\nIstog dana 1992. godine ispred Stare pravoslavne crkve na Baščaršiji, u centru Sarajeva, ubijen je i srpski svat Nikola Gardović te spaljena srpska zastava, što je nagovijestilo građanski rat u bivšoj BiH.\nKlajn: Srbi i Hrvati govore istim jezikom – ćirilicu treba zaštititi


Pevač je na samrti imao samo jednu molbu za sinove, a dao im je veoma bitan savet! - Večeras u Dijaspori\nMix najnovijih vesti Pevač je na samrti imao samo jednu molbu za sinove, a dao...\nPevač je na samrti imao samo jednu molbu za sinove, a dao im je veoma bitan savet!\nYoutube/RTS Najlepše narodne pesme\nPevač Marinko Rokvić iznenada je preminuo nakon duge i teške bolesti, a njegova porodica i dalje je zavijena u crno. Rokvić je sahranjen na Novom bežanijskom groblju u pratnji prijatelja, kolega i porodice.\n– Nije mu bilo lako da govori jer je bolest bila kao neman, ali je Marinko našao poslednji atom snage – započinje izvor i dodaje:


Besplatna obuka za početnike u poslovanju | InfoKG - Mesto gde se informišem\nPonedeljak, 06 Jun 2016 13:34Autor: Branko VukašinovićFoto: Ilustracija\nU okviru Godine preduzetništva sutra i u sredu od 10 sati u prostorijama Regionalne agencije za ekonomski razvoj Šumadije i Pomoravlja biće održana besplatna obuka za početnike u poslovanju.\nCilj obuke je da se Kragujevčani informišu kako da započnu posao, pripreme poslovni plan i posluju sa bankama, unaprede poslovanje i prodaju marketingom, a za one koji prvi put izvoze biće reči i o tome kako uspeti na stranim tržištima.\nObuka će biti organizovana u okviru Programa Standardizovani set usluga za mikro, mala i srednja preduzeća koji Ministarstvo privrede i Razvojna agencija Srbije realizuju posredstvom regionalnih razvojnih agencija.\nU okviru Programa, regionalne razvojne agencije pružaju mikro, malim i srednjim preduzećima informacije o započinjanju poslovanja i testiranje poslovne ideje, nacionalnim i međunarodnim programima za podršku preduzetništvu, dostupnim izvorima finansiranja, ali i savetodavne usluge, mentoring i promocije.\nRegionalna agencija za ekonomski razvoj Šumadije i Pomoravlja nalazi se u ulici Kralja Petra Prvog 22. Zainteresovani sve informacije o besplatnoj obuci za početnike u poslovanju mogu pronaći na redasp.rs i godinapreduzetnistva.rs.\nBesplatna obuka za primenu računovodstvenih i revizorskih standarda


Džonsona proverava policijsko telo zbog veza sa Arkjuri\nTanjug 28. septembra 2019. 17:45\nLONDON – Gradska vlada Londona (GLA) saopštila je danas da je uputila predmet vezan za britanskog premijera Borisa Džonsona Telu za policijsku internu kontrolu radi pokretanja potencijalne istrage o navodima o neprimerenom ponašanju koje uključuje američku biznismenku Dženifer Arkjuri dok je Džonson bio gradonačelnik Londona.\nU predmetu se navodi da Džonson dok je bio gradonačelnik nije prijavio da ima bliske lične veze sa tehnološkom preduzetnicom Dženifer Arkjuri, koja je dobila na hiljade funti za finansiranje javnog poslovanja i mesta na službenim putovanjima, o čemu je prvi izveštavao „Sandej tajms“.\nNa pitanje vezano za predmet, Džonsonov portparol je odgovorio Rojtersu da je premijer kada je bio gradonačelnik Londona uradio ogroman posao i da je sve urađeno pristojno i na normalan način.\nArkjurijeva nije odgovorila na zahtev Rojtersa poslat elektronskom poštom da da svoj komentar.\nPredmet je upućen Telu za policijsku internu kontrolu, jer je Džonson bio šef kancelarije za policijske poslove i krivične radnje gradonačelnika, što je ekvivalentno ulozi policijskog komesara dok je bio gradonačelnik Londona od 2008. do 2016. godine.\nNa osnovu predmeta, Telo će utvrditi da li postoji osnova za pokretanje pune istrage koja bi mogla da dovede do izricanja krivičnih optužbi za neprimereno ponašanje u javnom poslu.\nRuski istoričar Jurij Dmitrijev osudjen na 13 godina strogog…\nZašto pandurova žena cepa drva na betonu?\nZato što je panj otišao na posao.


Postavio Yucom - 19/12/2014 Nova izdanja\nTokom 2014. godine aktivno smo ušli u proces evropskih integracija. Lutali smo od želje Vlade da organizacijama civilnog društva otvori vrata i otpočne diskusiju o prioritetima, do procene mogućnosti i kapaciteta za angažovanje civilnog društva. Dobijali smo od Vlade i pregovaračkih timova prazne papire, a očekivalo se da pišemo akcione planove, signaliziramo oblasti bitne u bilateralnom skriningu i obavimo\nmnoge, tehnički i sadržinski, zahtevne poslove. Međutim, uspeli smo da dođemo do pozicije koja je primerenija civilnom društvu, da dajemo komentare i unapredimo dokumente koje je država izradila, tako da uloga civilnog društva, kao korektiva u društvu, može da dođe do izražaja.\nOčekivali smo da Brisel tokom ove godine otvori i pojedina poglavlja u pregovorima sa Srbijom, i aktivno radili na toj mogućnosti. Kuća ljudskih prava, u kojoj se nalazi i YUCOM, imala je ulogu da u Nacionalnom konventu o Evropskoj uniji koordinira poglavlje 23, koje se bavi pravosuđem i osnovnim pravima, o čemu se možete detaljnije obavestiti u izveštaju. Sve te nove reči koje polako učimo i na koje se navikavamo, od skrininga, preko pregovora, poglavlja, koordinacije, prioriteta, timova, bilaterale, do akcionih planova, postale su i rečnik branitelja ljudskih prava. Ali, to nam nije dalo za pravo da zanemarimo aktivnosti po kojima je YUCOM prepoznatljiv – pružanje pravne pomoći onima čija su prava povređena, i pokretanje kampanja za izmenu zakona i prakse sprovođenja zakona, tačnije, izmenu prakse nesprovođenja zakona.\nNažalost, 2014. godinu obeležile su i poplave koje su unele velike lomove u živote mnogih ljudi u Srbiji i u regionu. Brojne organizacije, među njima i YUCOM, brzo su se aktivirale, razmenjivale informacije i na svaki način pokušavale da pomognu građanima širom Srbije. Pripremali smo se i za dane posle poplava, kada su građanima bili neophodni pravni saveti i zastupanje. Pravni problemi, na koje u početku niko nije obraćao pažnju, poput radnog prava, statusa kredita koje su uzimali građani iz poplavljenih područja, postupka isplate naknade štete i obeštećenja onima čija je imovina uništena, samo su neki od problema koje smo pokušali da rešimo, i na taj način bar delimično olakšamo život građanima koji su bili ugroženi u poplavama. Zastupali smo, i još uvek zastupamo, građane koji su privođeni tokom poplava, protiv kojih su pokretani krivični postupci u kojima se tvrdilo da su širili paniku, i na koje se, rekli bismo, nepravedno, sručio sav teret lošeg medijskog izveštavanja i loše koordinacije.\nOva godina biće upamćena i po tome što je pravosuđe već nekoliko meseci potpuno blokirano, pre svega zbog nemogućnosti Ministarstva pravde da uspešno okonča pregovore sa advokatima koji su obustavili rad. Notari i privatni izvršitelji više su odmagali nego pomagali građanima u pristupu pravdi. Rad na predmetima, koje smo početkom 2014. godine tražili po sudovima u koje su premešteni zbog novog Zakona o uređenju sudova, ili zagubljeni na putu od jednog do drugog suda, zamenio je štrajk koji je obeležio poslednje mesece 2014. godine.\nNo, bilo je uspeha: dobijali smo ustavne žalbe, slučajeve pred našim sudovima, a usvajani su nam i vanredni pravni lekovi – revizije, što je kod nas izuzetno retko. Takođe, dobijali smo brojne podatke po Zakonu o slobodnom pristupu informacijama od javnog značaja, iako smo u nekim slučajevima morali da ulažemo žalbe Povereniku kako bismo do informacija došli.\nKrajem 2014. godine otvorili smo, uz podršku Grada Beograda, Norveške ambasade i Ministarstva spoljnih poslova Norveške, Kuću ljudskih prava koju delimo sa organizacijama za zaštitu ljudskih prava sa kojima dugo sarađujemo. Kuća ljudskih prava već postaje mesto gde se organizuju brojni događaji, izložbe, tribine, gde se ljudska prava štite i gde se o ljudskim pravima otvoreno govori, raspravlja, odlučuje.\nVeliku podršku su nam, i u ovoj godini, pružili građani koji su ukazivali na kršenja ljudskih prava, verujući da od nas mogu dobiti pravnu pomoć i podršku za akcije koje bi želeli da započnu. Citiraću deo uvodne reči iz prošlogodišnjeg izveštaja, koji sam pisao krajem 2013. godine: „Ističemo odličnu saradnju sa nezavisnim institucijama, Zaštitnikom građana, Ombudsmanom AP Vojvodine, Poverenicom za zaštitu ravnopravnosti, Poverenikom za informacije od javnog značaja i zaštitu podataka o ličnosti, lokalnim ombudsmanima, Agencijom za borbu protiv korupcije, Savetom za borbu protiv korupcije i drugima koji su naš rad učinili\nvidljivijim i efikasnijim. Naročito ističemo medije koji su prepoznali teme kojima smo se bavili, stotine izjava, članaka govore u prilog tome. Takođe, zahvaljujemo se brojnim organizacijama u Srbiji, regionu i šire sa\nkojima smo sarađivali, sa kojima smo se slagali ili sa kojima smo polemisali, a sve u interesu unapređenja ljudskih prava.” Činjenica je da gornji citat možemo, s punim pravom, prepisati i u ovogodišnji izveštaj, što govori da smo uspeli da očuvamo krug institucija sa kojima uspešno sarađujemo.\nTreba spomenuti i nastavak uspešne saradnje sa Narodnom skupštinom Republike Srbije, pre svega sa Odborom za ljudska i manjinska prava i ravnopravnost polova sa kojim smo održali sednice i van Narodne skupštine i na taj način ljudska prava približili građanima.\nGodinu završavamo ne baš tako vedro – podnošenjem zahteva za smenu jednog ministra i otvaranjem pitanja netransparentnog postupka dodele budžetskih sredstava namenjenih nevladinim organizacijama koje pružaju socijalne usluge, a koja je Ministarstvo za rad pokušalo da dodeli organizacijama osnovanim uglavnom neposredno pre konkursa. Brojne organizacije koje ne pristaju na netransparentnost, među kojima je i YUCOM, uspele su svojim akcijama da zaustave ovaj postupak.\nMeđutim, ovakvo ponašanje državnih organa može baciti senku na kvalitet koje nevladine organizacije pokazuju na terenu, što dokazuje, nadam se, i ovaj izveštaj. Zločin iz mržnje je, u ovogodišnjem izveštaju, obrađen kao posebna tema, što nalaže povećana vidljivost i porast nasilja na ulicama, naročito nasilja motivisanog mržnjom. Iz tog razloga, deo ovog izveštaja posvećujemo zločinu iz mržnje i borbi protiv zločina iz mržnje, u želji da doprinesemo smanjenju nasilja.\nČitam ovaj zbir utisaka i razmišljam: liči na Utisak godine koji je Olja Bećković skoro dve decenije pripremala kao sumiranje Utiska nedelje, emisije koja je ove godine nažalost ukinuta. Bolje da ne otvaram i pitanje medijskih sloboda.\nUvodnu reč završiću sa tri, ne baš tako skromna, očekivanja od 2015. godine. Pre svega, otvaranje poglavlja u pregovorima sa Evropskom unijom koje sam već naveo, što bi trebalo da poveća stepen zaštite ljudskih prava i transparentnosti. Potom, donošenje i sprovođenje Zakona o besplatnoj pravnoj pomoći, i vraćanje mogućnosti da organizacije civilnog društva zastupaju pred sudom. Konačno, razrešenje nezavidne situacije u kojoj se nalazi pravosuđe i pokušaj da se nadoknadi ono što je tokom 2014. izgubljeno.


Amnesti traži konačno rasvjetljavanje sudbine nestalih u BIH\nPovodom Međunarodnog dana nestalih osoba 30. augusta, međunarodna humanitarna organizacija sa sjedištem u Londonu, Amnesty International (AI), poziva vlasti u Bosni i Hercegovini da se istinski posvete pronalasku 8.000 osoba koje su prisilno nestale u ratu od 1992. do 1995. godine i da obezbijede pristup istini i pravdi i osiguraju socio-ekonomska prava porodicama nestalih.\nTokom jula i augusta, na stotine aktivista Amnesty Internationala pisalo je predsjedavajućem Vijeća ministara Bosne i Hercegovina Denisu Zvizdiću kako bi on lično apelovao na vladu da implementira Zakon o nestalim osobama, koji je usvojen još 2004., ali nikada nije primijenjen.\nOvim zakonom se predviđa osnivanja fonda za pomoć porodicama nestalih koji bi garantovao njihova socijalna i ekonomka prava.\nOve porodice su mahom siromašne jer su izgubile hranioce porodice tokom rata, navodi se u saopćenju Amnesty Internationala.\nAmnesty International također poziva vlasti da osiguraju adekvatne resurse za Institut za nestale osobe kojem se iz godine u godinu smanjuje finansiranje, a što zauzvrat usporava proces pronalaska i identifikacije žrtava.\nPored toga, suđenja ratnim zločincima skoro pa nikada ne rezultiraju otkrivanje novih grobnica. Stoga, AI također poziva pravosuđe u BiH da se aktivnije uključi u rješavanje slučajeva nestalih o


Vesti online / Vesti / Srbija / Niš proključao zbog nepravde\nNišlije ne odustaju od svojih zahteva\n- Napeta atmosfera - opisuje za "Vesti" situaciju u gradu, univerzitetska profesorka Tamara Milenković Kerković i čelnica niških Dveri, jedine političke organizacije koja je podržala taj socijalni protest.\n- Paralelno sa građanskim protestima zbog aerodroma, borci zahtevaju ratne dnevnice, nacionalnu penziju i priznanje položaja učesnika u ratovima, ali i donošenje Zakona o borcima. Radnici traže zaostale plate, doprinose iz propalih firmi i realizaciju socijalnih programa - objašnjava nezadovoljstvo okupljenih koji su pokušali da u parku pored Gradske kuće podignu šatore u kojima bi nastavili protest, ali ih je u tome sprečila komunalna policija.\nNovi izlazak na ulice najavljuje građanski protest Inicijativa "Ne damo niški aerodrom" najavila je novi izlazak na ulice, u danu održavanja sednice gradskog parlamenta, ali Tamara Milenković Kerković kaže da se ne zna kada će to biti.\n- Oprečne informacije kruže gradom da će to biti u petak, 11. maja, pa onda da će ipak biti sledeće nedelje, ali zvanično sednica na kojoj treba da se razmatra pitanje sudbine niškog aerodroma nije zakazana - objašnjava naša sagovornica.\n- Veliki je pritisak sa dve strane na niške odbornike vladajućih naprednjaka i njihovih političkih satelita. Sa jedne strane je to pritisak građana koji neće da daju aerodrom, a sa druge jak pritisak iz partijske centrale SNS da glasaju za prelazak aerodroma u republičke ruke. Iako su u protestima i glasači SNS koji ne daju aerodrom, a takvih ima i među odbornicima, na žalost, smatram da će taj partijski stav prevladati lično uverenje odbornika - kaže Tamara Milenković Kerković.\nEKONOMIJA Otimaju i Niš zbog Francuza\nSRBIJA Ponovo protest u Nišu: Ne pita se Beograd, mi odlučujemo - ne damo aerodrom!\nDRUŠTVO Ka integraciji neformalnih sakupljača otpada


EU pred potpisivanjem sporazuma o budžetu - Jajce Online\nNaslovnica SVIJET EU pred potpisivanjem sporazuma o budžetu\nEU pred potpisivanjem sporazuma o budžetu\nMađarski premijer Viktor Orban izjavio je da je Evropska unija na rubu potpisivanja sporazuma o budžetu i o paketu oporavka od koronavirusa, nagovještavajući da je blok prevazišao sporenje s njegovom zemljom i s Poljskom oko vezivanja evropskih fondova za poštivanje vladavine zakona.\n“Samo smo centimetar do postizanja konsensuza”, izjavio je Orban novinarima po dolasku u sjedište EU u Bruxellesu kako bi prisustvovao dvodnevnom samitu, dodajući da se sve strane bore za pobjedu zdravog razuma.\n“Očigledno je da, kada su naše zemlje i toliki milioni ljudi u istinskoj potrebi zbog pandemije i njenih ekonomskih posljedica, mi se moramo ponašati razumno”, izjavio je Orban, čija je nacionalistička vlada optuživana za podrivanje nezavisnosti pravosuđa i medijskih sloboda.\nDugoročni budžet vrijedan 1,82 triliona eura i paket oporavka smatraju se od vitalnog značaja za brojne evropske zemlje čije su ekonomije razorene pandemijom virusa. Poljska i Mađarska pristale su na sporazum u julu, ali su kasnije uložile veto na njega zbog novog mehanizma koji bi omogućio Bruxellesu da ukine evropske fondove zemljama koje krše evropske demokratske standarde.\nPoljski premijer Mateusz Morawiecki upozorio je da je “to sada slučaj s nama, a sutra s vama”.\nOčigledni napredak uslijedio je samo nekoliko dana nakon što je izgledalo da njihovih 25 partnerskih zemalja pokušavaju da djeluju same i da stvore novi paket oporavka od kronavirusa bez njih.\nUoči dvodnevnog samita, diplomati i zvaničnici EU saopćili su da bi rješenje moglo biti u formi deklaracije koja pojašnjava da se mehanizam vladavine zakona neće koristiti protiv bilo koje zemlje bez prethodne presude najvišeg suda EU, Evropskog suda pravde. Taj proces mogao bi potrajati godina dana, prenosi AP.\nPrethodni članakFBiH: Covid-19 uvršten na Listu profesionalnih bolesti\nNaredni članakNestao avion iznad Kozare, poletio iz Mahovljana


Radio Nešvil – Bogatić » Vozači, naoružajte se strpljenjem, kreće turistička sezona Vozači, naoružajte se strpljenjem, kreće turistička sezona – Radio Nešvil – Bogatić\nVozači, naoružajte se strpljenjem, kreće turistička sezona\n4. juna 2016. radionesvil\nPrvi vikend u junu nagoveštava početak letnje turističe sezone i period u kome se više putuje.\nTo uslovljava veći broj vozila i pojačan intenzitet saobraćaja na autoputevima i putevima koji vode ka Crnoj Gori, Makedoniji i Bugraskoj, saopštio je Auto-moto savez Srbije.\nSaobraćaj će tokom vikenda biti pojačan i na graničnim prelazima, zbog čega se predviđaju duža zadržavanja od uobičajnih.\nAMSS ističe da je u jeku i građevinska sezona što dodatno od vozača zahteva oprezniju vožnju na brojnim deonicama gde je zbog radova izmenjen režim saobraćaja.\nOd 6. do 13. juna u periodu od 07:00 do 17:00 časova, na delu državnog puta I A reda broj 1 (auto-put E-75), od petlje „Lasta“ do petlje „Tranšped“ izvodiće se radovi na obeležavanju horizontalne signalizacije na autoputu, u oba smera.\nRadovi će se izvoditi u pokretu sa povremenim zatvaranjem brze ili zaustavne saobraćajne trake.\nDo 15.juna, u periodu od 07:00 do 15:00 časova, na delu državnog puta I A reda broj 1, od petlje Bubanj Potok do petlje Vodanj, izvodiće se radovi na popravci elastične odbojne ograde na autoputu, u oba smera.\nDo ponedeljka, 6. juna, nije predviđeno potpuno zaustavljanje saobraćaja na Autoputu E80, Niš – Dimitrovgrad, na deonici od Čiflika do Staničenja, na magistralnom putu I B reda, broj 43.\nU periodu od 07:00 do 17:00 časova, u trajanju do 30 minuta, moguće su povremene obustave saobraćaja na državnom putu IB reda broj 23, na deonici Međuvršje-Ovčar banja, zbog radova u okviru redovnog održavanja na zaštiti od nestabilnih kamenih kosina.\nRadovi su obezbeđeni saobraćajnom signalizacijom i opremom.\nVozačima će biti potrebno više stpljenja uz strogo poštovanje ograničenja u brzini, sa prilagođenom vožnjom prema uputstvima novo-postavljene odgovarajuće saobraćajne signalizacije.\n7. marta 2019. Radio Nesvil Komentari su isključeni na Саопштење Полицијске управе Шабац\nUvećan vozni park JKP-a Bogatić-Glas opštine Bogatić-Radio Nešvil-23.12.2016.\n23. decembra 2016. radionesvil Komentari su isključeni na Uvećan vozni park JKP-a Bogatić-Glas opštine Bogatić-Radio Nešvil-23.12.2016.


Sudar titana: Francuska – Srbija | Double - Double\nSudar titana: Francuska – Srbija\nSeptember 19, 2015 Uros B.\tLeave a comment\nZaljubljenici u košarku će ove nedelje imati na raspolaganju dva duela koja mogu da se pretvore u antologijske. Potencijala za to svakako imaju, a da li će se potencijal pretvoriti u realnost zavisi samo od aktera oba susreta.\nUtakmica “razočaranih” Srbije i domaćina Francuske na programu je u matine terminu, a košarkaši obe reprezentacije igraće za bronzu i iskupljenje.\nOvaj susret će obeležiti dueli na pozicijama plejmejkera i krilnog centra. Na poziciji organizatora igre suočiće se legenda NBA lige Toni Parker i verovatno najbolji plejmejker u evropskoj košarci Miloš Teodosić. Turnir u Lilu nije, do sada, pokazao Parkerovu genijalnost, ali ukoliko francuski superstar ostane i sutra u zapećku to će biti veliko iznenađenje. Sa druge strane, Miloš je bio do polufinalnog susreta najbolji plej na prvenstvu, ali je u meču sa borbenim Litvancima zaustavljen na samo 3 asistencije što je i odvelo Srbiju u poraz.\nOvaj duel bi trebalo da obeleže sledeći košarkaški elementi: Toni Parker će u napadu pokušati da plete svoju mrežu koristeći blokove svojih visokih igrača. Ukoliko to obavi na način na koji inače uspeva, izlaskom iz osmica i mreže lako može dolaziti do slobodnih pozicija za šut ili do čistog prostora za pas, bilo u reket bilo van. Od krucijalnog značaja za reprezentaciju Srbije je da ne potceni, ali i ne preceni, kvalitete Tonija Parkera i da se sjajni Francuz zaustavi dobrim praćenjem blokova i timskom odbranom. Ukoliko bih se ja našao u ulozi selektora Parkera bih, u ovom stanju u kojem je, mečovao sa Milošem u odbrani jer Francuska poseduje veoma opasnog Nanda de Koloa koji često igra u paru sa Tonijem, tako da bi specijalista odbrane Stefan Marković bio zadužen za njega.\nSa druge strane, od vitalnog značaja za uspeh Srbije u ovom susretu je daleko bolje odrađen plan napada za Miloša Teodosića. Teu je potrebna fizička zaštita, prostor i dobra kretnja saigrača za ispoljavanje lucidnosti koju poseduje. Koncentracija srpskih centara/krilnih centara mora biti na pik & rol igri, ili u slučaju šutera pik & pop igri, a nikako na saradnji plej – centar na low post-u. Da Srbija poseduje igrača poput Nikole Pekovića, ili Bobana Marjanovića, takva igra bi imala svog opravdanja, ali u ovakvom sastavu Raduljica ne može ništa na niskom postu 1 na 1 sa veoma skočnim i pokretnim Rudi Goberom, kao ni sa Lovernjom. Sa druge strane, Gasol je pokazao sve slabe tačke Gobera u defanzivi kada se Francuz izvuče malo van sigurne zone, tako da nešto slično očekujem i od naših momaka.\nNa poziciji krilnog centra, po imenima, sudar će se voditi između Nemanje Bjelice i Borisa Dijaoa. Nemanja je do polufinala imao fantastičan turnir, a u momentima je podsetio na Bodirogu. U polufinalu je, poput većeg dela ekipe Srbije, bio nedovoljno dobar.\nU slučaju Borisa Dijaoa turnir u rodnoj Francuskoj za sada nema ni obrise uspešnog. Dijao je tek 7. strelac francuske ekipe, a po minutaži je na deobi trećeg mesta. U skoku je daleko slabiji nego što je bio sa prosečno 3.3 po meču. Međutim, kao i u slučaju Parkera kvalitet koji poseduje Boris Dijao kad tad mora doći do izražaja, kao i njegova kvalitetna odbrana.\nNemanja Bjelica mora biti spreman da igra opušteno i da dobro improvizuje u napadu. Ukoliko protiv Dijaoa pokuša da igra šablonski, takav nastup biće neuspešan. Dijao je osetno niži igrač, ali i veoma inteligentan i čvrst. Iako sporiji, po mom mišljenju Bjelica ne bi trebalo da pokušava sa izvlačenjem francuskog krilnog centra i izolacijom, već bi trebalo da se fokusira da u igri sa krilom Srbije uvuče iskusnog Borisa u klopku, i maksimalno koristi sve svoje prednosti iz tih pozicija. Takođe, daleko veća doza drskosti je potrebna kod Bjelice da bi nadigrao Dijaoa.\nSvakako, selektori Đorđević i Kole imaće velikog prostora za osmišljavanje raznih taktičkih varijanti i dobra nadmudrivanja. Iako se najčešće kaže da se utakmice za 3. mesto nikada ne igraju ni jednoj od ekipa, motiv bronzane medalje ne bi trebalo da bude beznačajan. U ovoj utakmici pobediće tim koji lakše i brže zaboravi poraz u polufinalu, a subjektivni stav je da je Francuska favorit.


Tuzla City u gostima pobijedio ekipu Xamaxa\nNogometaši Tuzla Cityja pobijedili su večeras ekipu švicarskog superligaša Xamaxa rezultatom 1:0 (1:0), u prijateljskoj utakmici odigranoj u Neuchatelu.\nTuzlaci se u Švicarskoj nalaze na četverodnevnim pripremama, a jedini pogodak na utakmici postignut je u 33. minuti, nakon kornera i dobrog udarca Ajdina Nukića sa ivice 16-erca.\nOvo je treća utakmica Tuzlaka od početka priprema i treća pobjeda. Prethodno su bili bolji od drugoligaša Gradine iz Srebrenika 3:2, te banjalučkog Borca 1:0.\nEkipa trenera Milenka Bošnjakovića vraća se u Tuzlu u nedjelju, a 2. jula odlaze u Čatež, gdje će će obaviti desetodnevne, završne pripreme pred nastupajuću sezonu.\nTokom boravka u Sloveniji Tuzlaci će odigrati četiri utakmice s klubovima iz te države.


Srđan Urošević: Razmišljam o Austriji Vest Srbija Sport\nNema mnogo igrača sa naših prostora koji brane boje klubova sa Skandinavskog poluostrva, možda se mogu nabrojati na prste jedne ruke i to sa dosta muke i uz pomoć interneta. Jedan od njih je Srđan Urošević, koji je poslednje dve sezone bio član norveškog Ham Kama\nPrva sezona u klubu nije baš sjajno prošla, pre svega zbog povrede sa kojom se Urošević borio, ali je zato druga bila jako dobra i uspešna. Povreda je sanirana kako treba, pa se Urošević publici u Norveškoj predstavio u punom sjaju.\n- Jeste, bilo je u početku teško zbog te povrede, ali sam strpljivo čekao dan kada ću da zaigram i pokažem ono zbog čega su me čelni ljudi Ham Kama doveli u klub. Ove sezone bio sam asistent, strelac, nekoliko puta proglašen sam i za igrača utakmice, tako da kada sumiram vreme provedeno u Norveškoj, veoma sam zadovoljan - započinje razgovor Urošević.\nPosle dve zime u Norveškoj, došao je red da Urošević ponovo oseti i beogradske zimske dane. Pošto je norveška liga već završena, visoki srednjak, u Beogradu trenira već nekoliko dana sa kondicionim trenerom u koga ima puno poverenje. Polako se vraća u uobičajeni režim treninga koji je karakterističan za ostatak Evrope, pa srpski fudbaler priželjkuje da možda karijeru i nastavi u nekoj od zemalja iz okruženja.\n- Verovatno je da će tako i biti, tu sam u Beogradu gde treniram sa kondicionim trenerom po posebnom programu, što će mi pomoći da spreman dočekam prelazni rok - kaže Urošević.\nNije isključeno da će se karijera nastaviti u još jednoj “skijaškoj” zemlji, Austriji.\n- Ponude tog kluba iz prestonice, postojale su još tokom sezone u Norveškoj, sada su se razgovori malo konkretizovali, pa ćemo videti. Te stvari prepustio sam menadžeru Mariću, koji će me kad bude trebalo obavestiti o krajnjem ishodu. Ja sam tu, uživam u treningu i Srbiji, a za ostalo ima vremena – završava Urošević koji postaje pravi kolekcionar atipičnih fudbalskih zemalja za naše fudbalere, pošto je jednu sezonu proveo i u Iranu.\nSrbija Sport - 10:56 19/11/2009


Posle 6 godina od prvog albuma, zahvaljujući i uprkos svemu što se dogodilo za to vreme, Bilbord nam predstavlja novi album - “Svaki minut je dragocen”. “Poslednji Mohikanac”, prvi singl sa ovog izdanja, objavljen 2020-te godine, privukao je pažnju muzičke kritike, kao i publike koja prati domaće liste. Ono što je ovaj singl najavio, potvrđuje se novim muzičkim videom koji izlazi uz album 8. aprila 2021. godine. “Sanjajući budni” je drugi singl sa albuma, a spot sažima estetiku ovog benda i vizuelnim elementima dočarava zvuk koji se može pronaći u deset pesama sa ovog izdanja.\nDoživljaj prirode, sačuvan i na naslovnici albuma, pojačan je muzikom, dok su za video bili zaduženi Nikola Bukumirić (kamera, montaža), Petar Perić (animacija) i Stefan Cekić (glumac).\nSpot za pesmu Sanjajući budni


U E-CRIS.RS bazi do sada registrovana 998 istraživača i 64 istraživačke institucije – STUDOMAT.ba\nFond za studentske zajmove FBiH: Poziv korisnicima studentskih zajmova\nU E-CRIS.RS bazi do sada registrovana 998 istraživača i 64 istraživačke institucije\nU E-CRIS.RS bazi podataka, koja je uspostavljena s ciljem praćenje naučno-istraživačkog rada u Republici Srpskoj, do sada su registrovana 998 istraživača i 64 naučno-istraživačke institucije.\nMinistar nauke i tehnologije Republike Srpske Jasmin Komić rekao je Srni da je zahvaljujući uspostavljanju E-CRIS.RS sistema stvorena osnova za objektivnu ocjenu naučnog rada i formiranje centra za scijentometriju u RS.\n– Nastojanja Ministarstva nauke i tehnologije Republike Srpske idu u pravcu maksimalno objektivne evaluacije naučnog rada i tu nam baze podataka pomažu jer obezbjedjuju neophodnu kvantifikaciju i sagledavanje nečijeg naučnog rada, rekao je Komić.\nOn je dodao da se uspostavljanjem E-CRIS.RS osigurava i transparentnost i objektivnost u dodjeli sredstava Ministarstva nauke i tehnologije za podršku naučnoistraživačkom radu u RS.\nPomoćnik ministra nauke i tehnologije za resor nauke Siniša Marčić rekao je Srni da E-CRIS.RS baza podataka olakšava povezivanje sa drugim istraživačima i ustanovama, omogućava rad na zajedničkim projektima i konkurisanje za eksterna sredstva namijenjena istraživačima, a da od 2012. godine služi kao jedan od eliminatornih uslova za dobijanje finansijske podrške.\nOn je pojasnio da se u sistem E-CRIS.RS mogu upisati pojedinačno istraživači i istraživačke organizacije, a da se sve obavlja preko E-CRIS.RS web aplikacije.\nNakon zahtjeva istraživač ili istraživačka ustanova će dobiti korisničko ime i šifru za prijavu u sistem, a nakon prijave sistem E-CRIS.RS mora popuniti, odštampati i ovjeriti adekvatne obrasce i poslati ih na adresu Ministarstva nauke i tehnologije RS.\n– Istraživač može sam ažurirati podatke pri čemu odgovara za vjerodostojnost podataka. Posebna prednost je u tome da sve podatke o istraživaču može unijeti ovlašćena osoba iz istraživačke ustanove u kojoj je istraživač zaposlen, rekao je Marčić.\nOn je dodao da se detaljna uputstva za upis u E-CRIS.RS bazu podataka nalaze i na internet stranici Ministarstva nauke i tehnologije Republike Srpske.\n[box type=”shadow”]Pratite aktuelnosti s vašeg Univerziteta: Univerzitet u Banjoj Luci; Univerzitet u Istočnom Sarajevu[/box]


Izvršni direktor Epla Tim Kuk predstavlja novi Ajfon 11 na promociji u sedištu firme u Kupertinu, u Kaliforniji, 10. septembra 2019. (Foto: Reuters/Stephen Lam)\nKompanija Epl, suočena sa sve većom konkurencijom na tržištu pametnih telefona, predstavila je u utorak u Kaliforniji nove verzije ajfona.\nPrezentaciju je otvorio izvršni direktor kompanije Tim Kuk.\n"Za naše potrošače koji žele najsofisticiraniju tehnologiju, koja zaista ne poznaje granice, proizveli smo nešto specijalno i uzbuđen sam što to mogu da vam predstavim”.\nKuk je u sjedištu kompanije u Kupertinu, u Kaliforniji, predstavio Ajfon 11 Pro i Ajfon 11 Pro Maks - koji će imati treću kameru, što je već slučaj sa telefonima Eplovih rivala Samsung i Huavei.\n"Sa ove tri kamere, imaćete nevjerovatnu kreativnu kontrolu. Možete da koristiti telefoto i stvarno zumirate ono što slikate, ili da napravite širi kadar i ispričate malo više, ili pak da koristite najširi kadar da bi u potpunosti otkrili okolinu”, kaže tehnoloki ekspert Vejn Lem.\nMeđutim, Epl je iznenadio potrošače cijenom osnovnog modela ajfon 11 od 700 dolara, što je 50 dolara jeftinije od prošlogodišnjeg Ajfona XR, dok će Ajfon Pro i Pro Maks koštati hiljadu dolara i više.\nSmanjenje cijene rezultat je nedavnog trenda među potrošačima koji se svojih starih telefona odriču dugo nakon predstavljanja, novih, skupljih verzija, dodaje Lem.\n"Imate ljude koji su platili hiljade dolara za telefone i vjerovatno neće kupovati nove naredne dvije ili tri godine. Znači, cilj je da se privuku vlasnici starije generacije telefona i veći broj onih koji trenutno ne koriste Eplov operativni sistem - IOS”.\nIzvršni direktor Epla rekao da će svi koji kupe nove telefone ili poboljšane ajped kompjutere dobiti i besplatnu jednogodišnju pretplatu na novi servis za strimovanje, Epl TV plus, koji s radom počinje 1. novembra.\nKompanija je najavila da će novi korisnici servisa moći da vide originalne drame, komedije i drugi sadržaj za samo pet dolara mjesečno, što će biti velika konkurencija Netfliksu i drugim servisima za strimovanje.\nNovi ajfoni i poboljšane verzije ajpeda i eplovih satova počeće da se prodaju 20. septembra.\nGugl i Jutjub kažnjeni zbog nelegalnog prikupljanja podataka o deci\nEpl oborio berze širom sveta


FK “Radnički” i KK “Lukavac” bez budžetske podrške | Lukavački.ba\nNaslovnica slider FK “Radnički” i KK “Lukavac” bez budžetske podrške\nFK “Radnički” i KK “Lukavac” bez budžetske podrške\nKraj kalendarske godine brojni sportski klubovi sa područja opštine Lukavac, već godinama željno iščekuju nadajući se sredstvima koja kantonalno i federalno ministarstvo iz te oblasti kroz programe i projekte dodjeljuje klubovima te sportskim organizacijama .\nBez potrebe da dodatno analiziramo kriterije,zasluge i visinu dodijeljenih sredstava u odnosu na klubove iz lukavačkog okruženja, mi ćemo pažnju posvetiti klubovima sa područja naše opštine.\nAko pogledamo listu “nagrađenih” vidjet ćemo da na istoj nema nosioca sportskog razvoja i kluba koji je većini sportskih radnika i zaljubljenika sinonim za sport u gradu – FK “Radnički”. I ukoliko prihvatimo da je izostanak sa liste nagrađenih najpoznatijeg sportskog kolektiva u Lukavcu najuže vezan za ovogodišnja previranja u upravi kluba i loše rezultate u Prvoj ligi, uz zabrinutost da se u klubu nije našao pojedinac koji će ponuditi program na osnovu kojeg će tražiti sredstva iz budžeta Tuzlanskog kantona i Federacije, poražavajuća je činjenica da na istoj listi “dobitnika” nema imena KK “Lukavac”.\nProšlosezonski finalist A1 lige BiH u košarci, koji nakon odličnih rezultata u prvenstvu i finala sa velikanom bh. košarke sarajevskom Bosnom, nije nagrađen za prošlogodišnja postignuća.\nTakođer, među dobitnicima nije niti SKINSO “Sinovi Bosne”, kao jedan od najuspješnijih klubova u invalidnom sportu, prvenstveno na području Tuzlanskog kantona, ali svakako i Federacije BiH.\nNajveći iznos sa područja Opštine Lukavac od kantonalnog ministarstva dobio je NK “Svatovac” iz Poljica u iznosu od 7.550 KM na osnovu projekta „Program i sistem takmičenja omladinskog pogona NK Svatovac Poljice u omladinskoj nogometnoj ligi Tuzlanskog kantona“.\nNajuspješniji klub proteklih sezona i klub koji okuplja najveći broj sportista KBS “ORKKA”, prvenstveno djece školskog uzrasta je od resornog minisarstva Tuzlanskog kantona dobio 6.000 KM.\nDžudo klub “Lukavac” na ime međunarodnih takmičenja imat će na raspolaganju 4.800 KM.\nPo 3.000 KM dobili su ŽOK “Lukavac” i ŽOK “Smeč”, koliko je dobio i OK “7 Lukavac”.\nZa troškove takmičenja u Prvoj ligi grupa – Sjever rukometaši Lukavca dobili su 2.000 KM, koliko je iz kantonalne kase pripalo FK „Jedinstvo Huskići, ali i NK „Rudar“ Lukavac Mjesto, za realizaciju memorijalnih fudbalskih turnira.\nPo 1.000 KM dobili su Tenis klub “Lukavac”, Bokserski klub “Radnički”, te Streljačko udruženje “Strijelac” iz Devetaka. Iznos od 950 KM dobilo je Planinarsko društvo “Svatovac” za projekat „Sportsko druženje djece u prirodi“.\nPlivački klub „Galeb GIKIL“ Lukavac je za troškove kotizacije i troškove prevoza dobio iznos od 500 KM, po projektu „ Obuka neplivača i učešće na državnim prvenstvima u BiH.\nOd organizacija i ustanova sa područja naše opštine najveći iznos u iznosu od 7.000 KM pripao je JU “Centar za kulturu i sport” Lukavac na ime „Pružanje usluga korištenja objekata na ime trenažnog procesa u oblasti sporta“, odnosno za korištenje termina za trenažni proces i odigravanje utakmica: ŽOK “SMEČ” Lukavac, SKISO “Sinovi Bosne”,Lukavac OK “7” Lukavac. Identičan iznos dobili su i upravitelji sportskih centara u Tuzli, Banovićima i Srebreniku.\nSportskom savezu opštine Lukavac na ime “Troškovi nagrada i priznanja, troškovi ishrane, troškovi prevoza”, pripao je iznos od 1.000 KM, dok je Fudbalski savez opštine Lukavac za organizaciju zimske lige malog Fudbala Opštine Lukavac dobio 4.000 KM, na ime “Troškovi kotizacije , troškovi lige u nogometu,troškovi nagrada i priznanja”.\nZa razliku od kantonalnog, sportski klubovi i organizacije sa federalnog nivoa nisu dobili gotovo pa ništa. Jedini projekti vrijedni pažnje federalnog javnog poziva od klubova sa područja Lukavca su ŽOK “Lukavac” te ŽOK “SMEČ” , koji su sa 5.000 KM, odnosno sa 3.500 KM nagrađeni za nastupe u Superligi BiH.\nProjekti od strane KBS “ORKKA”, JK “Lukavac”, SKI kluba “Lukavac” i SK “Strijelac” Devetak odbijeni su zbog nepotpune ili nekompletne dokumentacije.db\nSportski savez općine Luka\nPrethodni članakSiouxi uputili donaciju Narodnoj kuhinji Lukavac\nNaredni članakNačelnik upriličio prijem povodom pravoslavnog Božića


Otvaranje poglavlja 23 i 24 primoraće Vučića na suštinske reforme - NOVA stranka\n18.07.2016 Press služba 0\nNova stranka izražava zadovoljstvo zbog otvaranja poglavlja 23 i 24. Verujemo da će time koruptivna, nesposobna i despotska SNS vlast biti primorana da se konačno pozabavi zaštitom vladavine prava koju poslednje četiri godine sistematski urušava.\nOtvaranje poglavlja 23 i 24 u pristupnim pregovorima sa EU važno je za suštinsku demokratizaciju društva. Pre svega, za zaštitu ljudskih i manjinskih prava, dostizanje slobode medija, nezavisnosti pravosuđa i institucija neophodnih za kontrolu izvršne vlasti. Dakle, svega onoga što je Vučić u svom apsolutizmu suspendovao i time Srbiju degradirao na nivo primitivne države.\nKonstantno upozoravamo na devastiranje institucija i nametanje vladavine jednog čoveka umesto vladavine prava. Otvaranju poglavlja se radujemo jer to znači da će se, pored nas, i EU kroz institucije angažovati u obezbeđivanju mehanizama vladavine prava. To će svakako biti težak namet Vučiću koji je korupciju i strah uveo kao legitimne metode vladanja. Uz nadzor iz Brisela, samoproglašenom jedinom policajcu, tužiocu i sudiji biće teže da bez ikakvog srama uzvikuje kako ne da ministre odgovorne za smrt sedam osoba u padu helikotera. Neće moći ni da sa dosadašnjom lakoćom, na koju je navikao, pod fantomkama usred noći ruši deo grada i maltretira građane.\nPrethodna vest\tSaosećanje sa građanima Francuske Sledeća vest\tRakić Vodinelić: Dvostruki aršini policije i tužilaštva


Laguna - Bukmarker - Roman „Kameni splav“ u okviru Laguninog književnog kluba 4. maja - Knjige o kojima se priča\nRoman „Kameni splav“ u okviru Laguninog književnog kluba 4. maja\nTrideset deveto okupljanje Laguninog književnog kluba biće održano u petak 4. maja od 18 sati u knjižari Delfi u SKC-u. Razgovaraćemo o knjizi „Kameni splav“ dobitnika Nobelove nagrade Žozea Saramaga. U razgovoru će učestvovati: Ljiljana Šop, književna kritičarka, Sanja Milić, književna kritičarka i urednica u Radio Beogradu, i Dejan Mihailović, urednik izdanja.\nU ovoj političkoj alegoriji, na početku romana prisustvujemo fizičkom odvajanju Pirinejskog poluostrva od ostatka kontinenta. Tada Portugalija, koju je Evropa zanemarila, zajedno sa Španijom počinje da pluta prema severu Atlantika, dok Vladu nacionalnog spasa hvata panika a turisti i investitori beže sa novog, otcepljenog ostrva glavom bez obzira.\nPetoro stanovnika (dve žene i tri muškarca), svako za sebe, doživljavaju redak fenomen koji je, kako veruju, povezan sa otcepljenjem: jedno pravi neizbrisivu liniju na tlu zemlje, drugo postaje ljudski seizmograf, treće otkriva beskrajnu čarapu... Posle niza slučajnosti, kao i odanosti jednog psa lutalice – petoro ljudi i pas se nađu zajedno na okupu i otpočinju da čergare otcepljenim delom kontinenta u potrazi za uzrocima i smislom ovog odvajanja, a autor, u svom poznatom stilu i prepoznatljivim sopstvenim pravopisom, celu priču obavija mitovima, bajkama i osećanjem tragične sudbine čovečanstva.\nRoman „Kameni splav“ je na popustu od 30% do 4. maja u svim knjižarama Delfi i Laguninom klubu čitalaca u Resavskoj 33.


Plan B za Železaru - Istinomer\nPlan B za Železaru\nMinistar privrede o pokretanju proizvodnje u smederevskoj Železari. (Tanjug, 27. 12. 2012. godine)\n5. 3. 2013.\n„Rusi su tražili produženje tendera za dva meseca, međutim, moram da kažem da spremamo varijantu B… Ispitujemo koliki su troškovi, ukoliko se Rusi ne bi pojavili, da država ovo pokrene, ako ne bude preskupo.“\nKada je obelodanjeno da ruski Uralvagonzavod nije dostavio ponudu za Železaru Smederevo, Dinkić je ponovio stav da će država objaviti plan B za ovo preduzeće.\n„Sledeće sedmice rukovodstvu i sindikatima Železare Smederevo izložiću plan za pokretanje tog preduzeća. Mi smo spremili i drugu varijantu i prvi put ćemo je objaviti posle razgovora sa sindikatima i poslovodstvom. U svakom slučaju imamo spreman plan.“\nTanjug, 18. 2. 2013. godine\nNakon sastanka državnog vrha i ministra privrede sa zaposlenima u Železari, Dinkić je najavio da će početkom aprila u srpskom gigantu biti upaljena jedna visoka peć, a radnici vraćeni na posao. Prema njegovim rečima, iako Uralvagonzavod nije dostavio ponudu za Železaru, Vlada Srbije u narednim mesecima ostaje otvorena za pregovore s tom kompanijom, kao i sa dugim investitorima zainteresovanim za smederevsku fabriku, kako bi se za nju našlo trajno rešenje.\nMinistar je izneo plan za Železaru, a ostaje da se vidi da li će u najavljenom roku biti pokrenuta i proizvodnja. Da li je plan dobar ili ne, tema je za širu raspravu, ali za do sada učinjeno Dinkić zaslužuje ocenu „radi se na tome“.\ninvesticije Rusija privatizacija Smederevo Železara


NGO Aktiv - Poziv za prijavu na konkurs Škole evropskih integracija\nPoziv za prijavu na konkurs Škole evropskih integracija\n11. jun. 2018. | 08:33\nNVO ,,Aktiv” poziva sve zainteresovane službenike javnih institucija i institucija lokalne samouprave, članove organizacija civilnog društva, predstavnike medija i poslovnog sektora, kao i studente postdiplomskih studija sa severa Kosova da se prijave za novi ciklus Škole evropskih integracija, koji će biti održan u Severnoj Mitrovici od 1. jula (uz jednomesečnu letnju pauzu).\nPeti ciklus EU škole će početi zajedničkom radionicom (van Severne Mitrovice) na kojoj će polaznicima biti predstavljene osnove nastanka i funkcionisanja Evropske unije kroz osvrt na njen istorijat, institucije, ekonomski sistem i ključne oblasti posebnih politika. Uz osnove, zajednička radionica će se fokusirati i na odnos EU i Zapadnog Balkana, proces stabilizacije i pridruživanja i novu Strategiju proširenja EU, kao i na konkretne benefite za zemlje regiona (poput instrumenata pomoći EU).\nWatchdog aktivnosti NVO – kako i koliko civilno društvo i mediji mogu da doprinesu unapređenju vladavine prava kroz proces pristupanja EU? Dvodnevna radionica u Severnoj Mitrovici će biti posvećena praćenju primene i evaluaciji zakona odnosno reformi koje su od posebnog značaja za lokal, kao i izradi ,,shadowreports“ kao oruđu za skretanje pažnje na te teme. Uz teorijska znanja o procesu kreiranja i praćenja javnih politika, predavači će primeniti ,,case-study“ primere specijalizovanih NVO. Prvog dana, uz teorijska znanja, predavači će predstaviti različite pristupe i mehanizme za praćenje reformi u oblasti vladavine prava sa posebnim akcentom na primeru praćenja reforme javne uprave. Drugog dana, poseban naglasak biće na ulozi medija u praćenju reformi i rada institucija, a predavači će pričati o saradnji medija i organizacija civilnog drištva i praktičnim veštinama istraživačkog novinarstva, uz primere iz prakse.\nVladavina prava na lokalu – dvodnevna radionica u Mitrovici će biti posvećena transparentnosti i inkluzivnosti lokalne vlasti, od lokalnih izbora do praćenja trošenja lokalnih budžetskih sredstava u skladu sa potrebama lokalnog stanovništva. Uz „teorijska“ znanja o EU standardima i načinima participacije stanovništva u lokalnoj vlasti koja će predstaviti eksperti iz Beograda, polaznici će od praktičara iz prve ruke čuti više o tome kako na najefikasniji način lokalna administracija, lokalne organizacije civilnog drištva i građani mogu sarađivati. Deo radionice će biti fokusiran na inicijative koje se bave posmatranjem izbora.\nBezbednost – radionica posvećena pitanjima bezbednosti i slobode, uključujući lokalni, regionalni i evropski kontekst. Zašto su pravda, sloboda i bezbednost jedno od ključnih poglavlja u fokusu pregovora o članstvu zemalja (potencijalnih) kandidata u EU, i šta to podrazumeva? Koje nadležnosti ima EU i koji su zajednički evropski standardi u oblasti bezbednosti i sloboda? Fokus radionice biće usmeren na teme azila, migracija, kontrole granica, Šengena i carinske saradnje, policijske saradnje, borbe protiv organizovanog kriminala, terorizma i droga, a predavači će poseban akcenat staviti na značaj regionalne saradnje u ovom polju za lokalnu zajednicu, kao i uloge organizacija civilnog drištva u praćenju ove oblasti objašnjene kroz primere dobre prakse i „case-study“ pristup. Radionica obuhvata četiri predavanja na kojima će se govoriti o ,,watchdog“ aktivnostima, praćenju reformi i pregovora u okviru pregovora o pristupanju EU, mehanizmima poput NKEU, a posebno o saradnji policije; kao i pitanjima azila, vizne politike i migracija. Polaznici će iz prve ruke ispratiti proces praćenja i ključne alatke koje watchdog organizacije koriste u svakodnevnom radu.\nZaštita životne sredine i ekološka politika – koja obuhvata 3 tematske radionice:\nZaštita životne sredine i ekološka politika – tematska dvodnevna radionica koja će se održati u Severnoj Mitrovici, uz učešće predavača iz Srbije i sa Kosova, koji će osim ključnih standarda u okviru pregovora o pristupanju EU kroz „case-study“ pristup polaznicima približiti teorijska znanja i primere dobre prakse u oblasti zaštite životne sredine, koje mogu primeniti i u svojoj sredini. Radionica obuhvata i uključivanje kancelarija pri opštinama koje se bave ovom temom i lokalnih NVO. Tematski će biti pokriveni aspekti značaja zaštite životne sredine, razvoj ekološke politike u kontekstu evropskih integracija, kao i ključni izazovi u procesu evropskih integracija.\nPrirodni resursi: energetski potencijali na lokalu – tematska dvodnevna radionica koja će se održati u Mitrovici, uz učešće predavača iz Srbije i sa Kosova, koji će pružiti teorijska znanja o obnovljivim (energija vetra, vode, geotermalna, solarna i bio energija) neobnovljivim izvorima energije (fosilna goriva i rude i minerali), politikama koje EU sprovodi u ovoj oblasti, ali i o praksama u regionu, poput hroničnog problema energetskog siromaštva. Drugi deo radionice će biti usmeren na „case-study“ sa polaznicima koji će razmatrati pitanja i slučajeve od posebnog značaja ekološkog, ali i ekonomskog značaja za lokalnu zajednicu na severu Kosova\nLokalni ekonomski razvoj i socijalno preduzetništvo - dvodnevna radionica koja će se održati u Mitrovici, sa fokusom na pitanja lokalnog ekonomskog razvoja, korišćenja EU fondova za prekograničnu saradnju, kao i potencijala socijalnog preduzetništva koje predstavlja sve veći činilac u podršci lokalnog ekonomskog razvoja. Predavači će polaznicima uz teorijska predavanja kroz „case-study“ pristup predstaviti primere dobre prakse, uz pomoć praktičara koji će kao gostujući predavači polaznicima predstaviti primere dobre prakse kroz svoje uspešne projekte i aktivnosti.\nLično, tako što ćete svoju biografiju, popunjenu prijavu i pismo preporuke dostaviti u kancelarijama NVO ,,Aktiv”, Kralja Petra I, 183a (obavezno koristite prijavu koju možete pronaći OVDE)\nKrajnji rok za prijavljivanje je 19. jun 2018.\nŠkolu evropske integracije organizuje Kosovska fondacija za otvoreno društvo u saradnji sa Evropskim pokretom u Srbiji i NVO ,,Aktiv”.


Kako se i očekivalo, predsednički izbori – 6. maja | Autonomija\nPredsednički izbori u Srbiji biće održani 6. maja, odlučila je danas predsednica Skupštine Srbije Slavica Đukić-Dejanović.\nĐukić-Dejanović je potpisala odluku o raspisivanju predsedničkih izbora nakon što joj je nešto pre 12 sati stigla ostavka predsednika Borisa Tadića, čime mu je prestao mandat.\nSvim učesnicima u predsedničkoj trci, Đukić-Dejanović je poželela mnogo uspeha, a građanima da rezultati izbora budu u njihovom i najboljem interesu države.\nKandidat Tomislav Nikolić\nSrpska napredna stranka (SNS)odlučila je da kandidat za predsednika Srbije bude Tomislav Nikolić i da je izborni cilj pobeda na izborima, saopštila je danas SNS.\nTa stranka je istakla da je Srbiji potreban predsednik koji će jednako voditi računa o svim njenim građanima, „a ne kao što je to bio slučaj do sad“ – stranački predsednik koji brine samo o svojim i interesima stranačkih kolega“.\n„Izborni cilj Srpske napredne stranke je pobeda. Građani hoće promene, hoće uspešnu i poštenu Srbiju, razvijenu i modernu državu, a ne zemlju koja je opterećena ekonomskim i socijalnim problemima“, kaže se u saopštenju.\nZoran Stanković predsednički kandidat URS\nKandidat Ujedinjenih regiona Srbije (URS) za predsednika Srbije je Zoran Stanković, odlučilo je danas, jednoglasno, Predsedništvo URS.\n„Predsednik Srbije mora biti glas svih regiona i svih građana, a ne samo svoje partije. Na čelo Srbije mora da dođe pošten i skroman čovek, bez mrlje u karijeri, koji zaista razume probleme običnih ljudi. Zemlji treba predsednik koji će od Srbije napraviti domovinu, sa jednakim šansama za sve regione“, navodi se u saopštenju URS.\nZoran Stanković je ministar zdravlja Srbije, a ranije je bio ministar odbrane nekadašnje Srbije i Crne Gore i potom Srbije.\nRanije su kandidaturu najavili i predsednik Saveza vojvođanskih Mađara Ištvan Pastor i predsednik LDP-a Čedomir Jovanović.


Napredak u programu Horizont 2020, CG lider - CdM\nNajnoviji podaci o pojedinačnim stopama uspješnosti zemalja koje učestvuju u evropskom programu za istraživanja i inovacije Horizont 2020, a među kojima su i članice Evropske unije, pokazuju da je naša država ove godine lider ima najveću stopu uspješnosti od 25 odsto, saznaje Pobjeda.\nOvu informaciju Pobjedi je potvrdila ministarka nauke Sanja Damjanović koja je, da bi ilustrovala uspjeh naše države ukazala na činjenicu da je stopa uspješnosti, na primjer, Njemačke bila oko 14,7 odsto i podsjetila da je Crna Gora do sada bila niža od 6,6 odsto.\n“Nakon tri godine ekstremno negativnog učešća u programu Horizont 2020, naša država je u ovoj godini ostvarila prvi put neto dobitak. Najveći projekat iz naše države je Elektroprenosnog sistema, koji je povukao pola miliona eura, a ljepota je u tome što je Elektrotehnički fakultet Univerziteta Crne Gore stupio u kontakt s ovom grupom. Svjedočimo lijepom primjeru saradnje privatnog sektora sa akademskom zajednicom. Uključeni su i mladi ljudi, što nam pokazuje da imamo potencijal i da možemo da radimo”, naglasila je Damjanović.\nPrema njenim riječima, među ciljevima Evropske unije o projektima koji učestvuju u programu Horizont 2020je da dvije trećine budu iz privatnog sektora, što je naša država ovim projektom i postigla.\n“Druga dva projekta su iz oblasti zdravlja. Do kraja decembra, zbog toga što imamo još nekoliko aplikacija, postoji mogućnost da nam se učešće u Horizontu 2020 poboljša”, rekla je Damjanović i dodala da ih nove aplikacije raduju i ohrabruju.\nNaglašava da ćemo sljedeće godine, zahvaljujući budžetu koji je povećan, imati mogućnost da otvorimo novi ciklus inovativnih projekata, koji će biti znatno veći i krupniji, a izdvojićemo i znatno veći novac za njih.\nNajznačajniji evropski program za istraživanje i inovacije Horizont 2020 zapravo je, kako objašnjava ministarka Damjanović, mjerilo kompetentnosti naučne zajednice jedne zemlje i jedan je od važnih segmenata na osnovu kojih nas Evropska komisija ocjenjuje.\n“Nivo ulaganja u nauku i razvoj u našoj državi na nižem je nivou u odnosu na evropski prosjek, ali, ukoliko pokažemo da ova sredstva znamo na racionalan način da iskoristimo, omogućićemo nove pomake”, poručila je Damjanović i dodala da nacionalna sredstva treba da služe kao poluga za povlačenje mnogo većih sredstava iz međunarodnih fondova.\nObjašnjavajući što se to dogodilo da Crna Gora postigne ovakav uspjeh, ministarka naglašava da su bili suočeni sa situacijom da naša zemlja nije bila umrežena, niti član ijedne međunarodne naučne institucije.\n“Pitali smo se da li uopšte možemo to da promijenimo. Onda smo primijetili da je Malta, koja je manja od naše zemlje, ima manje stanovnika i niža ulaganja u nauku od nas, ostvarila nevjerovatan uspjeh. Uspjeli su da povuku sredstva u iznosu od nekih 12 miliona eura iz Horizonta 2020”, kazala je Damjanović.\nPoučeni njihovim iskustvom, kroz kontakte u Malti i CERNu, formirana je Nacionalna kancelarija za projekte u okviru Ministarstva nauke.\n“Ojačali smo tim nacionalnih kontakt osoba, postavili ljude sa znanjem i umijećem, izdvojili sredstva za njihov efikasan rad, jer moraju stalno da budu na sastancima i odborima u Briselu. To su jako mala sredstva, a fokusirali smo se i na oblasti gdje mislimo da imamo mogućnosti, kao što su ICT, biomedicina, zdravlje, energija, pa i prirodne nauke”, navela je Damjanović.\nRezultati su došli, kako je rekla, u posljednja četiri mjeseca, što pokazuje da smo na dobrom putu.\nTagoviHorizont 2020 Sanja Damjanović\nMaslina ima, ali domaćeg ulja fali\nKnežević traži pomoć od Đukanovića i Markovića


TestAndGo vam omogućava brzu i efikasnu predselekciju kandidata putem online testova!\nKreirajte svoje specijalizovane online testove\nKoristite naše predefinisane online testove\nDodelite testove različitim otvorenim pozicijama\nKreirajte jedan link za sve kandidate ili personalizovani link\nPratite statistiku po testovima u zadatim vremenskim periodima\nBrendirajte aplikaciju i koristite svoj domen, logo, slike i pozadinske boje\nOnline testovima smanjićete broj koraka u procesu selekcije, kao i vreme ljudskih resursa koji u tome učestvuju.\nCena korišćenja online testova kroz TesTandGo aplikaciju je neuporedivo niža od cene koju plaćate svojim zaposlenima za provedeno vreme u procesu selekcije.\nMoguća je saradanja na polju potpunog preuzimanja predselektivnog procesa od strane Korisničke podrške u cilju maskimizacije efikasnosti samog procesa i uštede ljudskih resursa kompanije.\nKako TestAndGo funkcioniše?\nPrvi korak u kreiranju testa jeste definisanje radne pozicije za koju se test odnosi. Potom birate test iz liste predefinisanih testova ili kreirate novi test koji dodeljujete radnoj poziciji. Tokom definisanja testa birate vrstu testa, vrstu pitanja, način i vrednost bodovanja odgovora, vreme trajanja testa i procenat prolaznosti testa.\nKreiranje linka za slanje kandidatima\nKada kreirate test i dodelite ga radnoj poziciji aplikacija će automatski napraviti link koji ćete moći da prosleđujete kandidatima. Svi kandidati će nakon dobijanja ovog linka videti jedan ili više testova koje ste pripremili za njih sa detaljnim upustvima za rad na njima.\nOn-line testiranje počinje od momenta kada kandidat pokrene test. Kada kandidat završi proces testiranja i preda test, istog momenta dobija prikaz rezultata testa (ukoliko kompanija tako propiše) sa informacijom da li je položio test ili nije. Uporedo sa tim vi kao kompanija dobijate notifikaciju da je kandidat uradio test sa svim rezultatima testa. Kandidat ima pravo jedanput da radi test, s tim da vi imate mogućnost da poništite test i pružite novu šansu istom kandidatu.


Bajatović: Bez šansi da gas poskupi - Bizlife.rs\nBajatović: Bez šansi da gas poskupi\n17:23 Novi Sad, 02/02/2012\nDirektor Srbijagasa Dušan Bajatović kaže da trenutno ništa ne može dovesti do promena cena gasa do kraja grejne sezone.\nOn je dodao da eventualno smanjenje isporuka gasa ne bi trebalo da se oseti na srpskom tržištu.\n„Spekulacije oko smanjenja isporuke gasa za oko 20 odsto ne bi trebalo da se osete na srpskom tržištu, jer imamo rezerve u Banatskom dvoru, imamo izvesne količine uskladištene u Mađarskoj, i to omogućava da u potpunosti iskompenzujemo sve potrebe tržišta“, izjavio je Bajatović.\nBajatović je naveo da Srbija trenutno u Mađarskoj ima rezerve od 40 miliona kubnih metara gasa od kojih dnevno može povući dva miliona. „Očekujemo još nekoliko dana hladnog talasa i ne bi trebalo da imamo ikakvih problema oko obezbeđenja 14 do 16 miliona kubnih metara gasa dnevno“, kazao je on.\nPrema njegovim rečima, u ovom momentu Srbija koristi istorijsku količinu gasa na dnevnom nivou od oko 16 miliona kubnih metara.\n„Sve fabrike, sva domaćinstva, sve toplane imaju onoliko gasa koliko im treba, a imaju i određene rezerve mazuta ukoliko im baš bude trebalo, jer je sada jako teška situacija, ali mislim da jednostavno u ovom momentu za to neće biti potrebe“, ocenio je Bajatović.\nOn je ponovio da cena gasa iz javnog snabdevanja neće biti menjana do kraja grejne sezone bez obzira na, kako je rekao, finansijske teškoće kojima je u ovom momentu Srbijagas izložen.\n„Naši potrošači, građani, daljinski sistemi grejanja i najveći deo male i srednje privrede mogu da računaju na stabilnu grejnu sezonu praktično do leta ove godine“, naglasio je direktor Srbijagasa.\nBajatović je istakao da se na ovaj način pokazuju vrednosti skladišta, kao i da će „sutra sa Južnim tokom biti prikazana vrednost deversifikacije snabdevanja gasom, kada nam bude dostupno više pravaca snabdevanja“.\ncena gasa bajatovic poskupljenje gasa Srbija


Otklanjanje posledica pandemije: Priprema se plan mera pomoći srpskim poljoprivrednicima - Bolja Zemlja\nOtklanjanje posledica pandemije: Priprema se plan mera pomoći srpskim poljoprivrednicima\nPomoć iz državnog paketa mera za otklanjanje posledica pandemije Covid-19 predviđena je i za oko 450.000 registrovanih poljoprivrednih gazdinstva.\nMeđutim, za sada nije još precizirana vrsta i način podrške. Savetnik predsednika Privredne komore Srbije (PKS) Veljko Jovanović rekao je da još nije završen plan mera, jer je struktura gazdinstava složena i treba napraviti razliku u vrsti pomoći između poljoprivrednika koji nisu ili su uključeni u kooperacije, a na kraju sve zavisi od područja gde je ta poljoprivredna delatnost.\n“Među mogućim merama su pomoć u sadnom materijalu, olakšicama za nabavku goriva, delom u odlaganju i otpisu obaveza”, rekao je Jovanović.\n“Očekujemo pomoć iz Vladinog paketa mera za otklanjanje posledica pandemije i svakako bi nam dosta značilo odlaganje kreditnih obaveza”, rekao je Jakšić.\nDodao je da se od ukupno 450.000 registrovanih gazdinstava poljoprivredom aktivno bavi oko 120.000 do 150.000.\n“Ako se pomoć usmeri preko subvencija svim registrovanim gazdinstva, to će biti bacanje para”, rekao je Jakšić.\nOcenio je da što pre treba nastaviti sa konkursima iz predpristupnog IPARD programa EU za razvoj poljoprivrede.\nPrethodni tekstProizvodnja mleka: Veća količina od sopstvene silaže\nSledeći tekstSavet stručnjaka: Kako najbolje zaštiti sobno cveće od bolesti i štetočina


Početak/Društvo/Očišćeno korito Gabrovačke reke\nSvetlana Petrović4. aprila 2018.\nU okviru prolećnog uređenja grada koje na svojoj teritoriji sprovodi GO Medijana očišćeno je korito i priobalje Gabrovačke reke.\n„Ovo je druga akcija za poslednjih šest meseci koju realizujemo. To radimo iz dva razloga. Prvi je povećanje komunalnog reda na teritoriji najveće gradske opštine. A drugi je preventivno delovanje protiv poplava s obzirom na to da smo pre mesec i po dana imali nemile scene izlivanja reka. Mi smo iz tog razloga u novembru prošle godine realizovali čišćenje čitavog toka reke, što je doprinelo da sve vreme imamo mirnu Gabrovačku reku“, rekao je predsednik GO Medijana Nebojša Kocić.\nGabrovačka reka protiče kroz gusto naseljeni deo Niša, i neophodno je da bude uređena, napominje Kocić.\n„Šetalište pored Gabrovačke reke je omiljeno među stanovnicima ovog dela Niša i neophodno je održavati komunalni red. Korito reke na potezu od pruge do ušća u Nišavu sada izgleda urednije i bilo bi lepo da tako ostane. Ali to je već stvar savesti samih građana“ kaže Kocić.\nSređivanje korita Gabrovačke reke obavilo je više od 20 osuđenika Kazneno-popravnog zavoda Niš u saradnji sa radnicima JKP „Mediana“.\nPredsednik GO Medijana Nebojša Kocić je najavio da će i u narednom periodu biti organizovane slične akcije u cilju poboljšanja komunalnog reda na teritoriji najveće niške opštine\nČišćenje Gabrovačka reka GO Medijana osuđenici


Ulaže se 300 miliona dinara u aerodrom Ponikve kod Užica: Uređuje se pista dužine tri kilometra i nova staza za parkiranje aviona | MediaPortal.rs\nUlaže se 300 miliona dinara u aerodrom Ponikve kod Užica: Uređuje se pista dužine tri kilometra i nova staza za parkiranje aviona\nUžice - Nastavljaju se ulaganja u aerodrom Ponikve kod Užica, a prema poslednjim najavama Vlada Republike Srbije u ovoj godini opredeliće još 300 miliona dinara za ovu vazdušnu luku. Novac će biti iskorišćen za sanaciju preostalog dela piste, kako bi cela pista u dužini od 3.087 metara bila stavljena u funkciju i na izgradnju nove staze sa platformom za parkiranje dva aviona.\n„Slede velika ulaganja u aerodorom Ponikve. Zahvaljujući podršci Vlade Republike Srbije i nadležnog Ministarstva građevinarstva, saobraćaja i infrastrukture u ovoj godini opredeljena su značajna novčana sredstva za razvoj aerodoroma Ponikve. Razgovarali smo i o projektno-tehničkoj dokumentaciji i svim koracima koje je neophodno preduzeti u narednim danima, kako bi se ova investicija što pre realizovala“, rekao je direktor Aerodroma Srbije Mihajlo Zdravković.\nGradonačelnica Užica dr Jelena Raković Radivojević istakla je da je veoma zadovoljna sastankom i konkretnom podrškom od strane Vlade Republike Srbije i resornog ministarstva.\n„Grad Užice učiniće sve što je neophodno, a projektanti JP „Užice razvoj“ obezbediće neophodnu projektno tehničku dokumentaciju. Važno je da smo napravili plan aktivnosti, odnosno dinamički plan za konačno stavljanje aerodroma Ponikve u komercijalne svrhe“, istakla je Raković Radivojević.


Izvršni odbor Narodne banke Srbije (NBS) odlučio je danas da referentnu kamatnu stopu zadrži na nivou od jedna odsto, saopštila je NBS.\nOcenjeno je da su rezultati domaće privrede od početka godine povoljni, i u uslovima globalno pogoršane epidemiološke situacije i pooštrenih zdravstvenih mera.\n„Posebno se ističe rast proizvodnje u prerađivačkoj industriji, kojem su doprineli aktiviranje novih proizvodnih kapaciteta zahvaljujući investicijama iz prethodnog perioda, preduzete mere monetarne i fiskalne politike, kao i postepen oporavak eksterne tražnje“, navela je NBS.\nUkazano je da NBS osmu godinu zaredom, i u uslovima pandemije, ispunjava svoj osnovni cilj – obezbeđenje niske i stabilne inflacije.\nU skladu sa očekivanjima centralne banke inflacija se u martu vratila u granice cilja i iznosila je 1,8 odsto međugodišnje. Isto toliko je iznosila i bazna inflacija, koja se nije menjala u odnosu na februar.\nIzvršni odbor očekuje da će inflacija i u narednom periodu biti niska i stabilna, u okviru donje polovine ciljanog raspona. Važan faktor niske i stabilne inflacije, kako je navedeno u saopštenju, „bila je i ostala obezbeđena relativna stabilnost deviznog kursa, kao i usidrenost inflacionih očekivanja finansijskog sektora i privrede, koja potvrđuju kredibilitet monetarne politike“.\n„Brzina oporavka svetske privrede opredeljivaće kretanja na međunarodnom finansijskom tržištu i tokove kapitala prema zemljama u usponu, a time i Srbiji, što povećava važnost opreznog pristupa u vođenju monetarne politike. Pored toga, opreznost je potrebna i zbog neizvesnosti na svetskom robnom tržištu, pre svega zbog uzlaznog trenda cena nafte, primarnih poljoprivrednih proizvoda i hrane koji traje već izvesno vreme“, istakla je NBS.\nNaredna sednica Izvršnog odbora na kojoj će biti doneta odluka o referentnoj kamatnoj stopi biće 13. maja.


Kosovo će priznati oko 100 zemalja\nHashim Thaci i Joachim Rucker\nPremijer Kosova Hašim Thaqi izjavio je danas da kosovske vlasti imaju potvrdu od oko 100 zemalja da su spremne da priznaju nezavisnost Kosova odmah nakon proglašavanja.\n„Imamo potvrdu oko stotinu zemalja sveta koje su spremne da priznaju nezavisnost odmah nakon njenog proglašavanja. Biće to snažna podrška našoj nezavisnosti“, rekao je Tači.\nPosle sastanka sa šefom UNMIK-a Joahimom Rikerom, Tači je rekao da su razgovarali o zajedničkim koracima međunarodne administracije i Vlade Kosova u periodu kada se donosi odluka o statusu. Kosovo je izvršilo sve pripreme za proglašavanje nezavisnosti, rekao je kosovski premijer, međutim ni danas nije rekao kada će se to tačno dogoditi.\nGovoreći o bezbednosti na Kosovu šef UNMIK-a, Joahim Riker je rekao da paralelne srpske strukture šire svoju aktivnost i u oblasti obrazovanja i zdravstva. On je još jednom naglasio da jedine bezbednosne strukure na Kosovu ostaju KFOR, međunarodna i domaća policija.\n„Kada se radi o administrativnim strukturama, UNMIK je jedini autoritet i zajedno sa institucijama Kosova izbliza pratiti šta se događa u potencijalnoj mogućnosti stvaranja paralelnih administrativnih struktura“.\nPremijer Tači je rekao da se očekuje da će odmah nakon proglašavanja nezavisnosti na Kosovo doći misija EU koja je dobrodošla.\n„Legitimne institucije Kosova će vršiti svoju dužnost, dok će uloga međunarodne misije biti da nadzire i savetuje“, rekao je Thaqi.\nŠef UNMIK-a je na istu temu razgovarao i sa predsednikom Kosova, Fatmirom Sejdiu, saopšteno je iz kabineta kosovskog predsednika.


Višegrad ulaže u ruralna područja | Palelive.com\nPočetna Regija Višegrad Višegrad ulaže u ruralna područja\nVIŠEGRAD – Za razvoj sela i seoske infrastrukture u opštini Višegrad ove godine biće uloženo 850.000 KM, što je najveća suma u toku posljednjih 50 godina koja je usmjerena na razvoj ruralnih područja.\n„Da bismo zaustavili migraciju selo-grad ili omogućili povratak ljudi na seoska područja, odlučili smo se da sistematski obnavljamo seosku infrastrukturu i stimulišemo poljoprivredne proizvođače“, rekao je načelnik opštine Višegrad Tomislav Popović. On je potvrdio da će zato biti izgrađena dva mosta na Rzavu u Dobrunu, koje su poplave porušile, a u planu je i sanacija i izgradnja seoskih puteva u svih sedam višegradskih mjesnih zajednica, za što je obezbjeđeno 250.000 KM.\nSredstva od 200.000 KM obezbijedio je i Međunarodni humanitarni fond CRS, a Ministarstvo poljoprivrede, šumarstva i vodoprivrede Republike Srpske /RS/ i opština Višegrad izdvojili su 230.000 KM za razvoj seoskih područja.\nOpština Višegrad je u budžetu ove godine planirala i 150.000 KM za stimulaciju proizvodnje hrane na selu.\nPrethodni članakBanjanović: Romi zaslužuju bolje\nNaredni članakNa proljeće izgradnja ženskog zatvora


e-novine.com - Odbačen poziv da se izjednače zločini nacista i komunista\nVerzija za štampu Samo tekst Komentara (92)\n22.12.2010 - 16:58\nOdbačen poziv da se izjednače zločini nacista i komunista\nEvropska komisija je odbacila poziv zemalja istočne Evrope za uvođenjem takozvanog duplog zakona o genocidu koji bi kriminalizovao negiranje zločina počinjenih pod komunističkim režimima na isti način kako i mnoge države EU zabranjuju negiranje holokausta.\nProšle nedelje je šest zemalja pisalo Vivijen Reding, evropskoj komesarki za pravosuđe, pozivajući da se „javno odobravanje, negiranje i grozna trivijalizacija zločina totalitarnih režima“ kazni.\nMinistri spoljnih poslova Litvanije, Letonije, Bugarske, Mađarske, Rumunije i Češke republike kažu da komunistički zločini „moraju biti tretirani po istim standardima“ kao i oni počinjeni od strane nacističkog režima, pre svega u onim zemljama gde postoje zakoni o negiranju holokausta. Međutim, zvaničnici EU su napisali u izveštaju objavljenom u utorak da su mišljenja po ovom pitanju suviše podeljena i da Brisel nema pravne osnove da deluje.\n„Ne postoji konsenzus po ovom pitanju. Različite zemlje članice imaju široko različite pristupe“, kaže portparol EU za pravosuđe Metju Njuman za Guardian. On navodi da komisija pristupa slučaju veoma ozbiljno ali „da u ovom trenutku nisu ispunjeni uslovi za podnošenje predloga zakona“. On je ipak dodao da će komisija nastaviti da razmatra to pitanje.\nZemlje istočne Evrope ukazuju na mogućnost Unije da donosi zakone koji se odnose na „posebno ozbiljne“ prekogranične zločine i posebne odluke koje osuđuju rasizam i ksenofobiju. Međutim, komisija dodaje da se ni u jednom pravnom instrumentu EU ne pominje totalitarizam i odbacuju ideju duplog genocida.\n„Krajnja linije je, očigledno, ono što su uradili je bio grozno, ali komunistički režimi nisu ciljali etničke manjine“, kaže Njuman\nPo stavovima Litvanije, čiji ministar spoljnih poslova predvodi kampanju za kreiranje novog zakona, razumevanje genocida od strane EU se mora proširiti kako bi uključilo zločine protiv grupa definisanih po „socijalnom statusu ili političkom uverenju“.\nAndrijus Grikijenis, portparol litvanske misije pri EU kaže: „Tokom prve godine sovjetske okupacije, Litvanije je izgubila više od 780.000 svojih građana. Oko 440.000 je napustilo zemlju ili je bilo vraćeno, preko 275.00 je deportovano u gulage ili izgnanstvo, 21.550 pripadnika pokreta otpora i njhovih pristalica je ubijeno a 25.000 njih je umrlo na frontu“. Poređenja radi, kaže on: „Više od 200.000 građana jevrejskog porekla je ubijeno od strane nacista i njihovih saradnika“\nKomisija se sada našla u veoma teškoj ulozi jer se veći broj zapadnih zemalja EU protivi ovom predlogu, obrazlažući da je to slabo prikriveni pokušaj rehabilitacije domaćih nacističkih saradnika dok antisemitisam ostaje vruća tema na ulicama i u medijima na istoku Evrope.\nDirektor Centra „Simon Vizental” u Jerusalimu i nekadašnji lovac na naciste Efraim Zurof, opisao je napore šest zemalja istočne Evrope kao „lažnu simetriju“.\n„Mi nemamo problem sa danom komemoracije žrtava komunističkog režima i zaista, nešto se treba uraditi po tom pitanju, ali holokaust je bio jedinstvena tragedija u istoriji“, kaže on. „Ne možete porediti ljude koji su sagradili Aušvic sa onima koji su ga oslobodili. Nacistička Nemačka verovatno nikada ne bi bila pobeđena da nije bilo Rusije“.\nU zatvor za nošenje petokrake\nIstoričari traže tribunal za zločine komunizma\nKomentara (92 poslato)


Zaštita svedoka od ključnog značaja za borbu protiv kriminala\nMinistar unutrašnjih poslova u Vladi Republike Srbije Aleksandar Vulin istakao je danas da je zaštita svedoka jedan od najvažnijih segmenata borbe protiv organizovanog kriminala i da će to ministarstvo nastaviti da ulaže u obuku i opremu pripadnika Jedinice za zaštitu.\nVulin, koji je održao sastanak sa komandantom i rukovodiocima ove jedinice, naglasio je da se posao policije u razotkrivanju organizovane kriminalne grupe ne završava hapšenjem i prikupljanjem dokaza i da značajnu ulogu u samom postupku imaju upravo pripadnici Jedinice za zaštitu.\nBorba protiv organizovanog kriminala zahteva maksimalnu posvećenost i angažovanje. Bez dobre zaštite svedoka, posebno u postupcima vezanim za organizovani kriminal, bez osiguravanja da svedoci neće biti zastrašivani, da će im se obezbediti lična sigurnost, nema efikasnog postupka, zaključio je ministar.\nPrema njegovim rečima, imajući u vidu značaj ove jedinice, nastaviće se sa ulaganjem u obuke i opremu njenih pripadnika, jer se spremnost i jačina države u obračunu sa mafijaškim klanovima, između ostalog, ogleda i u sposobnosti da zaštiti svedoke u postupku.\nPovodom 15 godina postojanja Jedinice za zaštitu, komandant te jedinice Goran Živković uručio je ministru Vulinu i direktoru policije Vladimiru Rebiću plakete


MaxBet 2. Zrenjaninski maraton u nedelju, pojedine ulice biće zatvorene • ZRENJANIN DANAS\nMaxBet 2. Zrenjaninski maraton u nedelju, pojedine ulice biće zatvorene\nMaxBet 2. Zrenjaninski maraton biće održan u nedelju, 29. maja, u organizaciji Sportskog udruženja Maraton Tim Zrenjanin, najavljeno je na današnjoj konferenciji u Gradskoj kući.\nVladimir Satanar, član organizacionog tima rekao je da će MaxBet 2. Zrenjaninski maraton biti otvoren u nedelju u 9 časova na Trgu Slobode, kada će startovati i glavna trka od 42 kilometra.\n“Startovaće i Trka za osobe sa invaliditetom, za koje smo prošle godine posebno prilagodili stazu, u 10 časova, izuzetno zanimljiva će biti i Trka sa osmehom za najmlađe, a organizujemo i Trku zaodovoljstva na 7 kilometara, kao i štafetnu trku i polumaraton” najavio je Stanar.\nUkazao je i da su prijave otvorene i da se zainteresovani još mogu prijaviti.\nSrđan Neškovski iz udruženja Maraton Tim Zrenjanin rekao je da je staza koncipirana tako da ne zatvara kolektivna stanovanja i da će građani nesmetano moći da se kreću, a da je staza bezbedna za trkače.\nOrganizaciju Maratona podržao je i Grad Zrenajnin a zamenik gradonačelnika Zrenjanina Saša Santovac rekao je da je to još jedan od dokaza da taj grad jeste grad sporta i pozvao Zrenjanince da dođu i učestvuju u Maratonu, posebno u Trci zadovoljstva koja predstavlja priliku ne samo za trčanje, već i druženje.\nVukosava Đapić Atanacković, generalni sekretar Sportskog saveza grada Zrenjanina takođe je pozvala sugrađane, one koji će trčati, ali i one koji neće, da budu na ulicama Zrenjanina i da svojim prisustvom uveličaju tu sportsku manifestaciju, za koju je do sada prijavljeno oko 700 učesnika iz šest zemalja.


Na Djerdapu takmičenje u pecanju somova na bućku (FOTO/VIDEO) – NovostiDana.rs\nNa Djerdapu takmičenje u pecanju somova na bućku (FOTO/VIDEO)\nNa 37. Zlatnoj bućki Djerdapa u Tekiji, danas je nastavljeno nadmetanje alasa u pecanju somova na bućku.\nJuče, prvog takmičarskog dana, alasi su ulovili 12 somova ukupne težine 51,2 kilograma.\nNajuspešniji su bili Ištvan Bata iz Kanjiže i Žarko Čekerin iz Subotice koji su na merenje doneli 3 soma ukupne težine 20,3 kilograma.\nNadmetalo se 40 alasa u 20 čamaca, ulov je imalo 7, dok je bez ulova ostalo 13 posada.\nU ovom spečificnom načinu ribarenja na Djerdapskom delu Dunava koristi se bućka, drvena ili metalna sa zaobljenim krajem. Alasi ravnomernim udaranjem po površini vode izazivaju neobičan zvuk koji soma pokreće iz dubine ka površini vode. Tu ih čekaju specijalno pripremljeni mamci kao sto su rovci, gliste, pijavice, durdubaci i slično, da bi na kraju završili kao ulov u alaskim čamcima.\nTokom tronednevne manifestacije, pored lova somova na bućku, u Tekiji će biti održana takičenja i u kuvanju riblje čorbe, dečjem karnevalu, odbojci na plaži i malom fudbalu.